title: Kasvottomat päivät

text: Kasvottomat päivät on suomalaisartisti Lassi Valtosen 26. elokuuta 2016 julkaistu toinen sooloalbumi. Albumin on tuottanut Erno Laitinen. Albumi ei menestynyt esikoislevyn mukaisesti, eikä se sijoittunut lainkaan Suomen viralliselle albumilistalle.


title: Kasvottomat päivät

text: Albumin ensimmäinen single ”Naapurin tyttö” julkaistiin 20. toukokuuta 2016. Toinen single ”Piru istuu olkapäällä” julkaistiin 12. elokuuta 2016.


title: Kasvottomat päivät

text: Albumi valittiin Soundin toimittajien mielestä vuoden 2016 10:nneksi parhaaksi suomalaiseksi albumiksi.


title: Kasvottomat päivät

text: Kaikki kappaleet on säveltänyt ja sanoittanut Lassi Valtonen.


title: Louis De Geer (1854–1935)

text: Gerhard Louis De Geer (1854–1935) oli Ruotsin pääministerinä muutaman kuukauden ajan vuosina 1920–1921. Hänen isänsä Louis De Geer (1818–1896) toimi maan pääministerinä 1870-luvulla. De Geer-suvusta on noussut muitakin näkyvillä paikoilla toimineita henkilöitä.


title: Louis De Geer (1854–1935)

text:
De Geer oli ammatiltaan juristi. Hän toimi maltillisen puolueen (moderata partiet, myöhemmin liberala samlingspartiet) riveissä Ruotsin valtiopäivien ensimmäisessä kamarissa vuodesta 1900. Hän nousi maan pääministeriksi vuonna 1920. Hallitus oli kuitenkin lyhytikäinen, sillä sen päätös reippaasta kahvitullin nostamisesta hylättiin valtiopäivillä ja hallitus joutui eroamaan 111 päivän ikäisenä.
[


title: Otto Kuhala

text: Otto Kuhala on kuvitteellinen jyväskyläläinen yksityisetsivä, joka on päähenkilö Markku Ropposen kirjoittamassa kirjasarjassa. Kuhala on entinen poliisi, keski-ikäinen ja sarjan edetessä yhä enemmän vanhenemisen vaivoista kärsivä mies. Hänen tärkeä ystävänsä on lemmikkikoira Jere ja myöhemmin Hippu-koira. Kuhala onnistuu ratkaisemaan usean rikoksen ennen poliisia, mutta ei aina saa siitä kiitosta, sillä poliisin ja Kuhalan välit ovat huonot ja heillä on keskinäistä kilpailua.


title: Critics’ Choice Award

text: Critics’ Choice Award () tarkoittaa seuraavia:


title: Synnyin, elän, kuolen

text: Synnyin, elän, kuolen on suomalaisartisti Hanna Pakarisen 9. syyskuuta 2016 julkaistu seitsemäs studioalbumi. Albumin kaikki kappaleet ovat Carolan alun perin levyttämiä. Albumin on tuottanut Sampo Haapaniemi. Albumi nousi ensimmäisellä listaviikollaan Suomen virallisen albumilistan 11:nneksi.


title: Synnyin, elän, kuolen

text: Albumin ensimmäinen single ”Herrojen kanssa pellon laidassa” julkaistiin tammikuussa 2016 ja toinen, ”Penkki, puu ja puistotie”, huhtikuussa 2016. Kolmas single ”Rakkauden jälkeen” julkaistiin 5. elokuuta 2016.


title: Dave Thomas

text: Dave Thomas on kanadalainen Cuppa Coffee Studiossa työskentelevä animaatio-ohjaaja.


title: Dave Thomas

text: Hän on ohjannut monia animaatiomainoksia sekä kohtauksia moniin animaatioelokuviin ja videopeleihin. Hän on erikoistunut stop motion -animaatioihin.


title: Jari Haapala

text: Jari Haapala on suomalainen urheilutoimittaja ja -selostaja. Hän on selostanut vuosikymmenet Ylen radiokanavien jääkiekko- ja futiskierroksilla. Talviolympialaisissa 2014 Haapala selosti radiossa Yle Puheessa jääkiekkoa. Hän on selostanut Ylellä televisiossa jalkapalloa muun muassa MM-kisoissa 2014, EM-kisoissa 2016 ja MM-kisoissa 2018.


title: Jari Haapala

text: Koulutukseltaan Haapala on kasvatustieteiden maisteri, ja hän on toiminut luokanopettajana alakoulussa.


title: Into ja Kunto

text: Into ja Kunto (tunnetaan nimellä Into ja Kunto Tanjan kanssa engl. Dig and Dug with Daisy) on brittiläinen nukkeanimaatio, jossa työkoneet ovat tässä sarjassa mukana. Into ja Kunto ovat rakennusmiehiä, joiden apuna on ruskeatukkainen Tanja, joka tulee heitä auttamaan. Into ja Kunto TV-sarja on lyhytanimaatioelokuva, joka koostuu 16 jaksoisesta piirroselokuvasta, kun Suomessa julkaistiin VHS-kaseteille 1990-luvulla ja DVD-levyille 2000-vuosikymmennellä. Sitä esitti brittiläinen yhtiö Dorling Kindersley Vision Flick Films Limitedin kanssa vuonna 1993. Kaikkien roolien kertojana ja hahmoina toimi edesmennyt Pauli Virta, joka luki vuonna 1994.


title: Into ja Kunto

text: Suomessa julkaistut VHS-kasetitSuomessa julkaistut DVD-levyt


title: Ako Kiiski

text: Ako Kiiski (s. 1969) on suomalainen muusikko, tuottaja ja säveltäjä.


title: Ako Kiiski

text: Ako Kiiski on ollut basistina joidenkin televisio-ohjelmien kuten SuomiLOVE ja Vain elämää studio-orkestereissa sekä muutamien artistien levyillä ja kokoonpanoissa. Lisäksi Ako Kiiski on ollut muusikkona Ben Granfelt Bandissä, Guitar Slingersissa ja Riki Sorsan Leirinuotio-orkesterissa.


title: Ako Kiiski

text: Ako Kiiski on myös toiminut säveltäjänä ja sovittajana monille artisteille kuten Jore Marjarannalle, Johanna Debreczenille ja Tommi Soidinmäelle. Suurituuli-yhtyeelle Ako on toiminut myös sanoittajana.


title: Ako Kiiski

text: SuomiLOVE-ohjelman tunnusmusiikki on kokonaan Ako Kiisken käsialaa. Lisäksi Ville Nurmen kanssa Ako on tehnyt tunnusmusiikit monille tv-ohjelmille kuten Hertan maailma ja Itämeri.


title: Ako Kiiski

text: Ako Kiiski on toiminut tuottajana mm. Lenni-Kalle Taipaleen Piano-levylle ja Jore Marjarannan kolmelle levylle.


title: John Scott Russell

text: John Scott Russell (8. toukokuuta 1808 Glasgow – 8. kesäkuuta 1882 Ventnor) oli skotlantilainen insinööri ja laivanrakentaja. Hän tutki myös aaltomekaniikkaa ja teki ensimmäisenä havaintoja itseään vahvistavasta aaltopaketista eli solitonista. Russell toimi Lontoon maailmannäyttelyn promoottorina vuonna 1851. Hänellä oli patentti tietä pitkin kulkevasta höyrykäyttöisestä kulkuneuvosta.


title: John Scott Russell

text: Russel valmistui 16-vuotiaana insinööriksi Glasgowin yliopistosta ja toimi sen jälkeen yliopisto-opettajana. Hänen kiinnostuksensa laivanrakentamiseen vei kuitenkin voiton opetustyöstä. Hän pyrki laivojen rakenneratkaisuissa soveltamaan omaa tutkimustietoaan aaltomekaniikasta. Häntä kiinnostivat myös höyrylaivojen avautuvat mahdollisuudet. Vuonna 1837 hänet palkittiin aaltomekaniikan tutkimuksistaan Kuninkaallisen insinööriseuran kultamitalilla.


title: John Scott Russell

text: Insinööri Isambard Kingdom Brunel ehdotti Russelille vuonna 1851 uudenlaisen suurlaivan rakentamista. Russell arvioi, että aluksen uppouman tulisi olla noin 20 000 tonnia ja se vaatisi ainakin 850 hevosvoiman koneen, jotta se toteuttaisi Brunelin odotukset. Laivan suunnittelua ja rakentamista pidettiin vaikeana. Tämä S/S Great Easterniksi nimetty laiva oli yhdistetty purje- ja höyrylaiva. Laiva valmistui vuonna 1858, mutta sen liikennöinnissä sattui useita pieniä onnettomuuksia ja toiminta oli kannattamatonta. Vuonna 1864 se huutokaupattiin ja muunnettiin merikaapelin laskemistyöhön.


title: Guano Apesin diskografia

text: Guano Apes on vaihtoehtorock-yhtye, joka perustettiin vuonna 1994 Göttingeninssä, Saksassa. Ryhmän jäsenet ovat Sandra Nasić (laulu), Henning Rümenapp (kitara, taustalaulu), Stefan Ude (basso, taustalaulu) ja Dennis Poschwatta (rummut, taustalaulu).


title: Critics’ Choice Movie Awards

text: Critics’ Choice Movie Awards on vuosittain järjestettävä elokuva-alan palkintogaala. Palkinnot jakaa yhdysvaltalainen elokuvakriitikkojen yhdistys nimeltä Broadcast Film Critics Association (BFCA). Palkintoja annetaan parhaille elokuville ja alan henkilöille. Järjestöön kuuluu ammattimaisten elokuvakriitikoiden lisäksi myös runsaasti verkkokirjoittajia.


title: Critics’ Choice Movie Awards

text: Critics’ Choice -elokuvapalkintoja on jattu vuodesta 1996 lähtien. Elokuvapalkinnon nimi oli aiemmin lyhyesti Critics’ Choice Award. Nimeä on muutettu, koska vuodesta 2011 asti on jaettu erillistä televisiosarjoille tarkoitettua Critics’ Choice Television Award -palkintoa. Nykyään Critics’ Choice -palkinto voi viitata siis sekä elokuva- että televisio-ohjelmapalkintoon. Vuonna 2016 molemmat palkinnot jaettiin ensimmäisen kerran samassa palkintogaalassa.


title: Eider-politiikka

text: Eider-politiikka oli Tanskan nationalistien vaatimus, että maan eteläraja olisi siirrettävä kulkemaan Eiderjokea pitkin, koska se oli historiallisesti ollut Schleswigin ja Holsteinin välinen raja. Suuntaus vaikutti voimakkaimmin 1830-luvulta 1860-luvulle. Vaatimus esitettiin hallituspiireissä vuonna 1842, jolloin sen toteuttaminen näytti kruununperimyksen kannalta mahdolliselta. Kun Tanska kärsi tappion Toisessa Saksan–Tanskan sodassa 1864, jouduttiin Eider-politiikasta luopumaan.


title: Kiurala

text: Kiurala on kylä Sastamalan kunnassa Pirkanmaalla. Se kuului ennen Karkun kuntaan. Kiurala sijaitsee Kuloveden ja Rautaveden rannalla vesistöjä erottavan niemekkeen kärjessä. Kiuralaan kuuluu myös useita saaria, joista suurin on Isosaari.


title: Kiurala

text: Kiuralasta on löytynyt kivikautinen asuinpaikka, esihistoriallinen hautaröykkiö ja rautakautinen kalmisto. Kiuralan alkuperäinen kylätontti sijaitsee Rautaveden Kylälahden rannalla. Varhaisin säilynyt kirjallinen maininta Kiuralasta on vuodelta 1540, jolloin kylässä oli kaksi tilaa. Isojaon aikaan Kiuralassa oli neljä tilaa, joista vain yksi sijaitsi alkuperäisellä kylätontilla. Kiuralassa toimi vuosina 1896–1899 Suomen ensimmäinen vaneritehdas.


title: Kiurala

text: Kiuralan ympäristöä hallitsevat kolme mäkeä: Haukkavuori, Vekonmäki ja Koliskangas. Kylän rakennuskanta on keskittynyt mäkien väliin ja Kuloveden ja Rautaveden rantaan. Kylän läpi kulkee Yhdystie 2495.


title: Kari Heimonen (taloustieteilijä)

text: Kari Heimonen on suomalainen taloustieteilijä. Hän työskentelee taloustieteen professorina Jyväskylän yliopiston kauppakorkeakoulussa.


title: Kari Heimonen (taloustieteilijä)

text:
Heimonen on koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 1996 otsikolla "Studies on
Currency Substitution: Empirical Evidence on its Significance".


title: Acrotholus

text: Acrotholus oli paksupäädinosauruksiin kuulunut dinosaurussuku. "Acrotholukset" olivat kasvinsyöjiä, ja niiden fossiileita on löydetty Albertasta, Kanadasta.


title: Acrotholus

text: "Acrotholus" eli noin 85 miljoonaa vuotta sitten liitukaudella. "Acrotholus" oli noin 1,8 metriä pitkä ja 40 kilogrammaa painava.


title: Acrotholus

text: "Acrotholus" on Pohjois-Amerikan vanhin ja mahdollisesti tähän mennessä maailman vanhin tunnettu paksupäädinosaurus. Se käveli kahdella jalalla ja sillä oli paksupääliskoille tyypillinen luukupoli päässä. "Acrotholuksella" luukupolin paksuus oli noin 10 senttimetriä. "Acrotholuksesta" on löydetty kallon palasia ja kaksi luukupolia.


title: Juha Junttila

text: Juha-Pekka Junttila (s. 1965)on suomalainen taloustieteilijä. Hän työskentelee taloustieteen professorina Jyväskylän yliopiston kauppakorkeakoulussa.


title: Juha Junttila

text: Junttila on koulutukseltaan kauppatieteiden tohtori. Hän väitteli tohtoriksi Oulun yliopistosta vuonna 1999 tutkielmalla "Essays on inflation expectations and interest rates in modern Finnish financial markets".


title: Juha Junttila

text: Junttila on toiminut muun muassa tutkijana, professorina ja kansantaloustieteen laitoksen johtajana Oulun yliopistossa sekä vierailevana tutkijana Warwickin yliopistossa sekä Suomen Pankissa. Hän on Oulun yliopiston rahoitusmarkkinatutkimuksen ja makrotalouden dosentti.


title: J. Walter Thompson

text: J. Walter Thompson (JWT) on yhdysvaltalainen maailmanlaajuinen mainostoimistoketju, joka kuuluu suureen WPP-markkinointiviestintäkonserniin. Suomessa ketjua edustaa nykyisin mainostoimisto Mirum. Aiemmin nimellä toiminut Activeark JWT Oy, jonka juuret juontavat myös Huhtamäki-yhtymän aiemmin omistamaan Tehomainokseen.


title: J. Walter Thompson

text: J. Walter Thompson sai alkunsa monien muiden mainostoimistoketjujen tavoin 1800-luvun loppupuolen New Yorkissa. Vuonna 1864 perustettiin yritys nimeltä "Carlton and Smith", jonka liikeideana oli aluksi välittää ilmoitustilaa mainostajille uskonnollisista lehdistä. Vuonna 1868 yrityksen työntekijäksi tullut James Walter Thompson osti yrityksen vuonna 1877 ja muutti sen omalle nimelleen. Pian J. Walter Thompson oli laajentunut uskonnollisista lehdistä välittämään ilmoitustilaa yhä useammista ja suuremmista lehdistä. Thompson myös raivasi tilaa lehtien rahoittamiselle mainonnan avulla, kun lehtikustantajat olivat siihen saakka rahoittaneet toimintaansa vain lehtitilausten ja irtonumeromyynnin tuloilla. Thopson perusti nimeään kantavia toimistoja New Yorkin lisäksi Chicagoon, Bostonin, Cincinnatiin ja ensimmäisenä amerikkalaistoimistona maan ulkopuolelle, Lontooseen.


title: J. Walter Thompson

text: Vuonna 1908 palvelukseen tullut Yalen yliopiston kasvatti Stanley Resor – ensimmäinen akateemisesti koulutettu mainostoimistojohtaja Yhdysvalloissa – alkoi kehittää yritystä mainostilan myynnistä kohti mainonnan suunnittelua. Hän palkkasi ensimmäisen copywriterin, Helen Lansdownen, josta tuli pian rouva Resor. Resorit ostivat pian yrityksen kokonaan itselleen, mutta säilyttivät edellisen omistajan nimen J. Walter Thompson.


title: J. Walter Thompson

text: Kun lehtimainonta oli siihen asti korostanut tuotemerkin mieleenjäämistä iskevien kuvien ja yksinkertaisten iskulauseiden avulla, J. Walter Thompson -mainostoimisto alkoi korostaa mainostekstin merkitystä ja myyvyyttä. Ilmoitusten piti tarjota lukijalle syy kokeilla tuotetta (). Otsikossa esitettiin vahva väite, jota sen ohessa oleva kuva vahvisti. Leipäteksti kävi lyhyesti läpi kaikki tuotteen edut ja päättyi vahvaan tarjoukseen. Koska valtaosan kulutustavaroista ostivat naiset, J. Walter Thompson osasi Helen Landsdowne Resorin ja muiden naispuolisten suunnittelijoiden avulla puhutella heitä usein miesvaltaisia mainostoimistoja paremmin. Toimiston asiakkaita olivat tuolloin muun muassa Lux-saippua, Maxwell House -kahvi ja Crisco-leivontarasva. J. Walter Thompson oli myös ensimmäisiä, jotka käyttivät seksiä ja naisellisen viehätysvoiman lisäämistä tuotteiden myyntiargumentteina. Rohkea mainonta aiheutti tosin lehtien tilauksien peruutuksia.


title: J. Walter Thompson

text: J. Walter Thompson oli myös ensimmäisiä markkinatutkimukseen panostavia mainostoimistoja. Vuonna 1912 Stanley Resor teetti laajan selvityksen tukku- ja vähittäiskauppojen sijainnista suhteessa Yhdysvaltojen väestön asuinpaikkoihin. Vuonna 1920 yritykseen palkattiin käyttäytymistutkija John Broadus Watson, ja hänen myötään mainonta alkoi kehittyä järkiargumenteista yhä enemmän kohti tunteisiin vetoamista.


title: J. Walter Thompson

text: J. Walter Thompsonista tuli liikevaihdoltaan Yhdysvaltojen suurin mainostoimisto vuonna 1922, ja osoitettuaan pätevyytensä suunnitella mainontaa myös uusiin medioihin, 1930-luvulla radioon ja 1950-luvulta alkaen televisioon, se säilytti ykkös asemansa viisi vuosikymmentä vuoteen 1972 asti.


title: J. Walter Thompson

text:
1950-luvulla J. Walter Thompson alkoi yhtenä ensimmäisistä mainostoimistoketjuista levittäytyä ympäri maailmaa. 1970-luvulta alkaen toimiston kilpailukyky alkoi heiketä uusien, sitä pienempien ja luovuutta korostavien kilpailijoiden myötä.
Vuonna 1987 JWT-ketjun osti brittiläinen WPP, yksi maailman suurimmista markkinointiviestintäalan yhtiöryhmistä johon kuuluvat myös Grey-, Ogilvy & Mather- ja Young & Rubicam -mainostoimistoketjut. JWT-ketjuun kuuluu nykyisin parisataa toimistoa yli 90 maassa, ja ketju työllistää noin 10 000 ihmistä.


title: J. Walter Thompson

text: Vuonna 2015 JWT:n toimitusjohtajaksi ja hallituksen puheenjohtajaksi nimitetty Gustavo Martinez joutui eroamaan seuraavana vuonna seksistisen ja rasistisen käytöksensä vuoksi.


title: J. Walter Thompson

text:
JWT-ketjun mainostoimistoissa ovat uransa varrella työskennelleet muun muassa kirjailijat
Martin Amis, Walter Lord,
Gabriel García Márquez, James Patterson
ja Fay Weldon sekä elokuvaohjaaja Adrian Lyne ja näyttelijä Julie Christie.


title: J. Walter Thompson

text: Lähteet:


title: Markku Lanne

text: Markku Juhani Lanne (s. 1965) on suomalainen taloustieteilijä. Hän työskentelee taloustieteen professorina Helsingin yliopistossa. Aiemmin Lanne on työskennellyt muun muassa professorina Jyväskylän yliopiston taloustieteiden tiedekunnassa. Hän on Helsingin yliopiston taloustieteen dosentti.


title: Markku Lanne

text: Lanne on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1997 otsikolla "Essays on Inference in Time Series Models with Near Unit Roots: Applications to Interest Rates". Professori Lanne on ollut Suomalaisen Tiedeakatemian jäsen vuodesta 2014.


title: Heikki Kauppi

text: Heikki Kauppi on suomalainen taloustieteilijä. Hän työskentelee professorina ja taloustieteen laitoksen johtajana Turun yliopistossa. Kauppi on erikoistunut ekonometriaan ja on Helsingin yliopiston tilastotieteen dosentti. Aiemmin hän on toiminut muun muassa kansantaloustieteen tutkijana ja lehtorina Helsingin yliopistossa sekä projektitutkijana Suomen Pankin tutkimusosastolla.


title: Heikki Kauppi

text: Kauppi on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1999 otsikolla "Essays on Econometrics of Cointegration".


title: Abuse to Suffer

text: Abuse to Suffer on suomalaisen grindcore-yhtye Rotten Soundin järjestyksessään seitsemäs studioalbumi, sekä ensimmäinen sitten vuonna 2011 julkaistun "Cursesin". Albumin julkaisun tienoilla yhtye teki maalis–huhtikuussa ”Abuse to Suffer Finland Tour 2016” -kiertueen.


title: Abuse to Suffer

text: Albumi sai ristiriitaisen vastaanoton. Kaaoszinen Daniel Neffling kuvailia albumia tylsäksi ja sanoi sen sisältävän liian samanlaisia kappaleita, toisaalta yhtyeen tarjoavan turvallista musiikkia yhtyeen faneille. Myös Soundin arviossa tietynlainen muodottomuus otetaan tapetille, vaikka albumia kehutaankin vankaksi.


title: Missä on jatkot?

text: Missä on jatkot? on Frederikin viimeisin sooloalbumi. Frederik halusi levylleen teknoa ja siksi tuottajaksi pyydettiin Lasse Turunen. Kappaleiden teossa oli mukana mm. Laura Madekivi, Niina Hartikainen, Lasse Turunen, Vesa-Pekka "Costello" Hautamäki ja Jarmo Roukala (taiteilijanimeltään Jame Roukala).


title: Critics’ Choice Television Awards

text: Critics’ Choice Television Awards on vuosittain järjestettävä palkintogaala parhaille televisiosarjoille ja näyttelijöille. Palkinnot myöntää yhdysvaltalainen järjestö nimeltä The Broadcast Television Journalists Association (BTJA).


title: Critics’ Choice Television Awards

text: Ensimmäiset Critics’ Choice Television Award -palkinnot myönnettiin vuonna 2011. Ennen televisio-ohjelmapalkintoja jaettiin vuodesta 1996 asti vain elokuville tarkoitettuja palkintoja, nyttemmin Critics’ Choice Movie Award -palkintoja. Nykyään Critics’ Choice -palkinto voi viitata siis sekä elokuva- että televisio-ohjelmapalkintoon. Vuodesta 2016 lähtien elokuva- ja televisiopalkinnot on jaettu samassa palkintogaalassa vuoden alussa tammikuussa.


title: BBDO

text: BBDO Worldwide on yhdysvaltalainen maailmanlaajuinen mainostoimistoketju, joka kuuluu suureen Omnicom-markkinointiviestintäkonserniin. BBDO:lla on lähes 300 toimistoa 80 eri maassa. Ne työllistävät noin 15 000 ihmistä.


title: BBDO

text: Mainosalan kansainvälinen julkaisu "The Gunn Report" on nimennyt BBDO:n maailman eniten mainosalan palkintoja saaneeksi mainostoimistoketjuksi kuutena vuotena peräkkäin, 2005–2010. Ketjun palkituimpia toimistoja ovat BBDO New York, brasilialainen Almap BBDO, Lontoon AMV BBDO, BBDO Toronto ja espanjalainen Contrapunto BBDO. Cannesin mainosfestivaaleilla BBDO Worldwide palkittiin "Network of the Year" -nimityksellä viidesti peräkkäin 2007–2011.


title: BBDO

text: BBDO:n juuret juontavat vuoden 1891 New Yorkiin ja George Battenin perustamaan Batten Companyyn. Vuonna 1918 Batten kuoli, ja vuonna 1928 hänen jälkeensä jättämä yritys yhdistyi Barton, Durstine & Osborn -nimisen mainostoimiston kanssa ja otti nimekseen koomisuutta herättäneen rykelmän Batten Barton Durstine & Osborn. Pilailijat sanoivat nimen kuulostavan siltä kuin matka-arkku tulisi rappusia alas. Käytännöllisempää oli käyttää lyhennettä BBD&O, josta et-merkki pudotettiin pois 1960-luvulla.


title: BBDO

text: 1920-luvun lopulla BBDO oli ensimmäinen mainostoimisto, joka perusti oman osaston uutta mediaa, radiota, varten. Televisiomainontaa varten BBDO:lla oli jo vuonna 1949 osasto, jolla työskenteli 150 ihmistä.


title: BBDO

text: 1940-luvulla BBDO:n Alex Osborn kehitti sittemmin brainstormingiksi nimetyn uudenlaisen ideointimenetelmän, jossa istunnon osallistujat vuorotellen ja ilman kritiikkiä ”hyökkäävät” ongelman kimppuun ja yrittävät ratkaista sitä. 1950-luvun alussa BBDO oli taustavaikuttajana Dwight Eisenhowerin menestyksekkäässä presidenttikampanjassa 1952 ja uudelleenvalinnassa 1956.


title: BBDO

text: Vuodesta 1960 lähtien yksi BBDO:n suurimmista asiakkaista on ollut Pepsi, jonka mainoshahmoista tunnetuimpia oli poplaulaja Michael Jackson. Muita BBDO:n pitkäaikaisia asiakkaita ovat olleet General Electric ja Gillette, jolle BBDO teki mainontaa yli 80 vuotta vuoteen 2013 saakka.


title: BBDO

text: Vuonna 1986 BBDO yhdistyi DDB Needhamin kanssa, ja muodostui BBDO-ketjun nykyinen omistajayhtiö Omnicom Group. Siihen kuuluu myös kansainvälinen TBWA-ketju ja kymmeniä muita yrityksiä eri puolilta maailmaa.


title: BBDO

text: Vuonna 2006 New Yorkin pormestari Michael Bloomberg julisti tammikuun 10. päivän ”BBDO-päiväksi” kunnioittaakseen toimiston merkitystä kaupungin historiassa ja nykypäivässä. Mikään mainostoimisto ei aiemmin ole saanut vastaavaa kunnianosoitusta.


title: BBDO

text: Suomessa BBDO-ketjua edusti vuosina 1987–2007 BBDO Helsinki Oy, alun perin Asanti Konttinen Torkler Oy.


title: BMW 02-sarja

text: BMW 02-sarja on joukko kompaktiluokan autoja, joita saksalainen autovalmistaja BMW valmisti vuosina 1966–1977. BMW 02 -sarjan autot perustuvat lyhennettyyn versioon BMW:n New Class -sarjasta. 02-sarja sai ihmisten huomion ja teki BMW:stä kansainvälisen brändin.


title: BMW 02-sarja

text: Ensimmäinen 02-sarjan tuotettu malli oli 1600-2 (malli nimettiin myöhemmin 1602:ksi). Sitä alettiin alettiin valmistaa vuonna 1966. Vuonna 1975 02-sarja korvattiin E21 korisella 300-sarjan BMW:llä (lukuun ottamatta 1502 mallia, jonka tuotanto jatkui vuoteen 1977).


title: BMW 02-sarja

text: BMW 1600-2, eli "02-Sarja" suunniteltiin edulliseksi perusmallin BMW:ksi, se oli pienempi, halvempi, ja paremmin varustettuja kuin edeltäjänsä eli New Class -sarja, johon 02-sarja perustui. BMW: n design-johtaja Wilhelm Hofmeister määritteli "kaksi-ovisen-mallin" projektin henkilökunnalleen jonka suunnittelijoina toimivat Georg Bertram ja Manfred Rennen. , "kaksi-ovinen porrasperä, korin ja akselivälin tulisi olla 23 cm (9.1 tuumaa) lyhyempi ja auton kevyempi, kuin New Class -sarja, jotta autosta saataisiin sopivampi myös autourheilu-sovelluksiin. tämän määritelmän seurauksena, syntyi kaksi ovinen porrasperä malli, josta tuli myös perusta 02-Sarjan urheiluauto sovelluksiin.


title: BMW 02-sarja

text: Alku vuonna 1968, avomallisen 02:sen korit rakennettiin Baur Karosseriella. Mallistoon kuului myös Viistoperä, joka oli malli nimeltään "Touring". Touring -malli oli kehitetty 02 korista ja oli saatavilla vuodesta 1971. Vain 25,827kpl Touring mallia myytiin, vähäisen suosion takia malli lopetettiin vuonna 1974.


title: BMW 02-sarja

text: BMW 1600-2 ("-2", tarkoittaa "2-ovinen") teki debyyttinsä Geneven autonäyttelyssä Maaliskuussa 1966 ja mallia myytiin vuoteen 1975 asti, malli nimi on yksinkertaistettiin muotoon "1602" vuonna 1971. 1602 mallin 1.6 L M10 moottori tuotti 63 kW (84 hv) klo 5,700 rpm ja 130 N·m (96 lb·ft) klo 3,500 rpm. Vuonna 1968, Road & Track arvosteli US$2676 1600 "hyvä auto, tuohon hintaan".


title: BMW 02-sarja

text: Korkean suorituskyvyn versio, 1600 TI, esiteltiin syyskuussa 1967. Moottorin puristussuhde oli 9,5:1, mallissa käytettiin samaa kahden Solex PHH sivu-imu kaasuttimen pakettia kuin 1800 TI mallissa, 1600 TI moottori tuotti  82 kW (110 hv) 6000 r / min. 1600 TI mallin paino on 960 kg (2,120 lb).


title: BMW 02-sarja

text: 1600 TI mallia ei myyty yhdysvalloissa, koska se ei täyttänyt heidän päästönormeja.


title: BMW 02-sarja

text: Syyskuussa 1967 esiteltiin myös oli rajoitettu sarja - avo-mallia, joka valmistettaisiin Baur-tehtailla vuodesta 1967 vuoteen 1971. BMW viistoperä 1600 Touring-malli esiteltiin vuonna 1971, mutta sen valmistus lopetettiin vuonna 1972.


title: BMW 02-sarja

text: Helmut Werner Bönsch, oli BMW: n tuotesuunnitelu johtajana, ja Alex von Falkenhausen, M10 moottorin suunnittelija, molemmilla oli kahden litran moottori asennettuna heidän henkilökohtaisissa käytössä oleissa 1600-2 malleissa. Kun he tajusiva,t että olivat molemmat tehneensä saman muutoksen autoihin, he laativat yhteisen ehdotuksen BMW: n hallitukselle valmistaa kaksi litrainen versio 1600-2 mallista. Samaan aikaan, Amerikkalainen maahantuoja Max Hoffman kysyi BMW urheilu versiota 02 -sarjasta, jota voisi olla myydään yhdysvalloissa.


title: BMW 02-sarja

text: Koska suurempia BMW coupe ja 4-ovisia sedan-malleja, oli myyty 2.0 litran moottorilla amerikkaan: päädyttiin moottoreissa malleihin joista yhden-kaasutimen 2002 joka tuotti 75 kW (101 hv)ja malliin 2002 ti jossa oli tupla-kaasutin ja moottorissa korkeampi puristussuhde, tämä malli tuotti 89 kW (119 hv). 2002 Automatic -malli, 2-litran moottorilla ja ZF:n 3HP12 joka on 3 vaihteinen automaattivaihteisto, mallit tulivat amerikassa tarjolle vuonna 1969.


title: BMW 02-sarja

text: Vuonna 1971, Baur cabriolet päivitettiin 1.6 L moottorista 2.0 L moottoriin. Malliksi tuli 2002 cabriolet, Touring viistoperä versio 02 Sarjasta tuli saataville kaikilla mallisarjan moottoreilla mitä tuolloin oli tarjolla. 2002 tii esiteltiin korvaamaan 2002 ti. 2002 tii mallissa käytettiin polttoaine suihkutuksella varustettua 97 kW (130 hv) moottoria, tällöin saavutettiin huippunopeus 185 km/h (115 mph). 2002 tii Touring mallia oli saatavilla tii mallin ja touring korin koko elinkaaren ajan, molempien tuotanto päättyi vuonna 1974.


title: BMW 02-sarja

text: 2002 Turbo esiteltiin 1973 Frankfurtin autonäyttelyssä. Tämä oli BMW: n ensimmäinen turboahdettu tuotanto auto ja ensimmäinen turboahdettu tuotanto auto sen jälkeen, kun General Motors lyhyen aikaa tarjosi niitä 1960-luvun alussa. 2002 Turbo tuotti 127 kW (170 hv) klo 5,800 rpm, ja 240 N·m (180 lb·ft) vääntömomentin. 2002 Turbo:ssa käytettiin perustana 2002 tii mallin moottoria jossa KKK turboahdin ja moottorin puristussuhde oli laskettuna 6,9:1:een, jotta voitiin estää moottorin nakutus. Moottorissa käytettiin Kugelfischer mekaanista polttoaineen ruiskutusta ja giljotiini tyyppistä kaasuläppää. 2002 Turbo esiteltiin juuri ennen vuoden 1973 öljykriisiä, siksi vain 1,672 rakennettiin.


title: BMW 02-sarja

text: 1802 esiteltiin vuonna 1971 ja malli oli saatavana joko 2-ovisena sedanina tai 3-ovinen touring viistoperänä joka esiteltiin samana vuonna. Touring mallin tuotanto jatkui vuoteen 1974, 1802 sedanin mallin tuotanto päättyy seuraavana vuonna.


title: BMW 02-sarja

text: 1502 on suunniteltu taloudelliseksi malliksi, moottorin iskutilavuus on 1573 cc ja se esiteltiin vuonna 1975. Tässä moottorissa oli pienempi puristussuhde 8.0:1, aikakauden standardi-oktaanista bensiiniä voitiin siis käyttää. Kun 02-Sarja korvattiin vuonna 1975 esitellyllä uudella E21 300-Sarjalla, 1502 tuotantoa jatkettiin kuitenkin yhtäaikaa vuoteen 1977.


title: BMW 02-sarja

text: Vuonna 1971, 02-Sarja sai kasvojenkohotuksen. 3-ovinen hatchback "Touring" kori ja 1802 malli esiteltiin osana faceliftiä, ja 2002ti korvattiin 2002tii. Muita muutoksia olivat leveät puskurit kaikissa malleissa, 2-osainen mittaristo ja uudet penkit.


title: BMW 02-sarja

text: Ulkopuolisia muutoksia, mukaan lukien takavalot (lukuun ottamatta Touring mallit), munuaiset ja etusäleikkö.


title: BMW 02-sarja

text: 1502 esiteltiin perusmalliksi.


title: BMW 02-sarja

text: Mallilla juhlistettiin kilpa-ajaja Hubert Hahnen ja Diana Körnerin avioliittoa, autoja valmistettiin kahdentoista kappaleen erikoiserä 2002 ti mallista. Muutoksina mm. tupla ajovalot (lainattu BMW 2800 CS mallista), nahka sisustus ja Italialaiset alumiini vanteet. Jokainen kahdentoista autot oli maalattu eri värillä. On olemassa vain neljä tunnettua jäljellä olevaa 2002 ti Diana autoa.


title: BMW 02-sarja

text: Vuoden 1972 olympialaisissa esiteltiin BMW kehittämä "1602 Elektro" sähköauto tutkielma. Vain Kaksi ajoneuvoa valmistetiin, autoilla tarjottiin tukea pitkän matkan kävelijöille ja maratoonareille 1972 olympialaisten aikana. Autossa oli 350 kg painoinen (770 kg) kahdentoista lyijy-happo-akkun paketti (akut sijoitettuna konepellin alle) akuilla saatiin toimintasäteeksi noin 30 km (19 mi).


title: BMW 02-sarja

text: BMW 2002 kilpailtiin Trans Am -sarjassa alle kahden litran luokassa, vain pienellä menestyksellä, luokaa hallitsivat Alfa Romeo, Porsche, ja Datsun. Trans Am -kilpasarjan kultaisina vuosina (1966-1972), BMW ansaitsi vain kaksi kisan voittoa (Bryar ja Bridgehampton vuonna 1970).


title: BMW 02-sarja

text: 2002ti menestyi kuitenkin radalla, Hans Stuck voitti Nürburgringin 24 tunnin kilpailussa vuonna 1970, ja mallilla on myös voitettu monia mäkikisoja ja sillä on menestynyt rallissa.


title: Herman Haapaniemi

text: Herman Haapaniemi (10. joulukuuta 1895 Evijärvi – 1980 Helsinki) oli suomalainen kommunisti ja punaupseeri, joka taisteli vapaaehtoisena Espanjana sisällissodassa. 1930–1940-luvuilla hän oli useaan otteeseen vangittuna poliittisen toimintansa johdosta.


title: Herman Haapaniemi

text: Keski-Pohjanmaalla syntynyt Haapaniemi työskenteli nuoruudessaan muun muassa renkinä, tukkitöissä ja sahoilla, kunnes muutti Helsinkiin vuonna 1916. Järjestötoiminnan hän aloitti kotiseudullaan Pietarsaaressa, jossa Haapaniemi oli mukana paikallisessa työväenyhdistyksessä, liittyen 1914 myös sosialidemokraattiseen puolueeseen. Vuonna 1917 Haapaniemi liittyi helmikuun vallankumouksen jälkeen perustettuun Helsingin miliisiin, jossa hän toimi myös vuoden 1918 sisällissodan ajan. Sodan päätyttyä Haapaniemi oli muiden punaisten tavoin vankileirillä. Vapautumisensa jälkeen Haapaniemi oli 1920-luvun alussa mukana Suomen sosialistisen työväenpuolueen toiminnassa ja liittyi myöhemmin laittomaan Suomen Kommunistiseen Puolueeseen vuonna 1929. Hän toimi erilaisissa puoluetehtävissä, joutuen myös pidätetyksi 1931.


title: Herman Haapaniemi

text: 1930-luvun puolivälissä Haapaniemi matkusti Neuvostoliittoon, jossa hän kävi upseerikurssin. Vuosina 1936–1938 Haapaniemi osallistui Espanjan sisällissotaan kansainvälisten prikaatien luutnanttina. Hän toimi poliittisena komissaarina käyttäen peitenimeä Yrjö Broms. Haapaniemi palasi Suomeen joulukuussa 1938, jonka jälkeen hänet vangittiin seuraavan vuoden lokakuussa sisäministeri Urho Kekkosen toimeenpanemissa kommunistipidätyksissä. Haapaniemi vapautettiin talvisodan päätyttyä, mutta vangittiin uudelleen välirauhan aikana elokuussa 1940. Hän oli turvasäilössä koko jatkosodan ajan. Ennen pidätystään Haapaniemi ehti toukokuussa 1940 olla mukana perustamassa Suomen ja Neuvostoliiton rauhan ja ystävyyden seuraa. Sodan päätyttyä hän toimi punaisen Valpon ylivartijana, tehtävänään pitää silmällä sotasyyllisiä ja talteen otettuja äärioikeistolaisia. Haapaniemestä kertoo myös eversti Yrjö Vasama vuonna 1958 ilmestyneessä muistelmateoksessaan "Valpon vankina".


title: Herman Haapaniemi

text: Myöhemmin Haapaniemi toimi pitkään eri tehtävissä Suomi–Neuvostoliitto-Seuran järjestötyöntekijänä.


title: Herman Haapaniemi

text: Nivelreumaa sairastanut Haapaniemi oli vuonna 1946 yksi Suomen Reumaliiton edeltäjän Reumayhdistyksen perustamista valmistelleen toimikunnan jäsenistä.


title: Louis De Geer

text: Louis De Geer -nimisiä henkilöitä ovat olleet:


title: Jukka Pirttilä

text: Jukka Pirttilä (s. 1. lokakuuta 1970, Riihimäki) on suomalainen taloustieteilijä. Pirttilä on julkistalouden professori Helsingin yliopistossa ja Valtion taloudellisessa tutkimuskeskuksessa .


title: Jukka Pirttilä

text: Vuosina 2008-2018 hän työskenteli professorina Tampereen yliopiston johtamiskorkeakoulussa. Pirttilä toimii myös tutkijana YK-yliopiston (UNU) kehitystaloustieteen tutkimuslaitoksessa, UNU-WIDERissä. Pirttilä on erikoistunut julkistaloustieteeseen ja kehitystaloustieteeseen. Aiemmin hän on työskennellyt tutkijana Palkansaajien tutkimuslaitoksella, Suomen Pankin siirtymätalouksien tutkimuslaitoksella ja valtioneuvoston kansliassa sekä vierailevana tutkijana Cambridgen yliopistossa . Pirttilä on Helsingin yliopiston taloustieteen dosentti .


title: Jukka Pirttilä

text: Pirttilä on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 1998 väitöskirjallaan "Essays on Environmental Taxation in a Second-Best World" .


title: Jukka Pirttilä

text: Taloustieteeseen keskittyvä IDEAS/RePEc -tietokanta rankkaa Pirttilän taloustieteilijöiden ylimpään kymmeneen prosenttiin tieteellisten julkaisujen perusteella .


title: Arvo Vaara

text: Arvo Vaara (syntyjään "Arvi Antinpoika Tuokkola", 1891 Teuva) oli Kanadassa ja Neuvostoliitossa työskennellyt suomalaissyntyinen toimittaja.


title: Arvo Vaara

text: Maanviljelijän perheeseen syntynyt Vaara muutti vuonna 1908 sisarpuolensa luokse Yhdysvaltoihin. Pian Vaara siirtyi Kanadan Vancouveriin, jossa hän työskenteli etupäässä metsätöissä. Vuonna 1912 hän liittyi Kanadan sosiaalidemokraattiseen puolueeseen.


title: Arvo Vaara

text: Vuosina 1924–1932 Vaara työskenteli kommunistisen Canadan Suomalaisen Järjestön julkaiseman "Vapaus"-lehden toimituksessa. Vuonna 1928 hänet valittiin lehden päätoimittajaksi. Seuraavaana vuonna Vaara tuomittiin sakkoihin ja kuuden kuukauden vankeuteen "Vapaudessa" julkaistusta kirjoituksesta, jonka tulkittiin herjaavan kuningas Yrjö V:ttä. Sen jälkeen hän toimi Kanadan kommunistipuolueen virkailijana. Vaara nimitettiin lehden päätoimittajaksi uudelleen syksyllä 1930. Vuonna 1932 hänet vangittiin ja karkotettiin Kanadasta osana viranomaisten kommunismin vastaista kampanjaa.


title: Arvo Vaara

text: Karkotuksen yhteydessä Vaaralle myönnettiin suomalainen passi ja hänet saatettiin vartioituna Halifaxista ja edelleen Lontoosta Suomeen lähtevään laivaan. Vaara jättäytyi kuitenkin Tanskassa pois laivasta ja matkusti Neuvostoliittoon. Hän sai Neuvostoliiton kansalaisuuden vuonna 1933, mutta ei päässyt NKP(b):n jäseneksi. Vaara työskenteli suomenkielisen radion toimittajana Petroskoissa ja Uhtualla. Neuvosto-Karjalan suomalaisvainojen alettua hän oli vuodet 1936–1940 metsätyöläisenä. Kesällä 1940 hänet kutsuttiin jälleen radiokomitean palvelukseen Petroskoihin.


title: Arvo Vaara

text: Jatkosodan aikana Petroskoita evakuoitaessa Vaaran proomu ajelehti Äänisellä Vehkaojan rantaan ja hän jäi suomalaisten vangiksi. Suomalaiset luovuttivat Vaaran kommunistina saksalaisille syyskuussa 1942, minkä jälkeen hänen jälkensä katosivat.


title: Matti Virén

text: Matti Virén (s. 29. lokakuuta 1948 Karuna) on suomalainen taloustieteilijä. Hän työskentelee professorina Turun yliopistossa. Virén on erikoistunut muun muassa finanssipolitiikan tutkimukseen. Hän on aiemmin työskennellyt tutkijana Sitrassa ja Elinkeinoelämän tutkimuslaitoksessa sekä tutkimusjohtajana Suomen Pankissa ja Valtion taloudellisessa tutkimuskeskuksessa. Virén on Helsingin yliopiston taloustieteen dosentti.


title: Matti Virén

text: Virén on koulutukseltaan valtiotieteiden tohtori. Hän opiskeli taloustiedettä Chicagon yliopistossa ja väitteli tohtoriksi Helsingin yliopistosta vuonna 1982 väitösotsikolla "Human Capital and Wage Differentials in a Dynamic Theory of the Firm".


title: Bariumperoksidi

text: Bariumperoksidi (BaO) on barium- ja peroksidi-ionien muodostama epäorgaaninen ioniyhdiste. Yhdistettä voidaan käyttää pyrotekniikassa sekä vetyperoksidin ja muiden epäorgaanisten peroksidien valmistamiseen.


title: Bariumperoksidi

text:
Huoneenlämpötilassa bariumperoksidi on valkoista tai harmahtavaa kiteistä ainetta. Yhdiste liukenee vain vähän veteen. Kidevedettömän bariumperoksidin lisäksi tunnetaan myös kidevedellinen oktahydraatti (BaO·8HO). Bariumperoksidi on muiden peroksidien tavoin voimakkaasti hapettava yhdiste ja voi sytyttää orgaanisia materiaaleja palamaan. Kuumennettaessa bariumperoksidia 800–810 °C:n lämpötilaan se hajoaa muodostaen happea ja bariumoksidia. Happoliuokset hajottavat bariumperoksidin muodostaen vetyperoksidia. Bariumperoksidi ärsyttää silmiä, ihoa ja hengitysteitä.
Bariumperoksidia voidaan valmistaa kuumentamalla bariumoksidia 500–550 °C:n lämpötilaan. Pienen määrän vesihöyryä on todettu katalysoivan reaktiota. Muita tapoja valmistaa yhdistettä ovat bariumkloridin tai -oksidin reaktio vetyperoksidiliuoksen kanssa tai bariumnitraatin ja natriumperoksidin välinen reaktio.


title: Bariumperoksidi

text: Aikaisemmin bariumperoksidia käytettiin huomattavia määriä vetyperoksidin valmistukseen. Rikkihappo reagoi bariumperoksidin kanssa muodostaen vetyperoksidia ja bariumsulfaattia, joka veteen liukenemattomana saostuu ja voidaan erottaa suodattamalla. Näin muodostui laimea vetyperoksidiliuos. Myös muita peroksideja voidaan valmistaa samankaltaisilla reaktioilla. Muita käyttökohteita ovat ilotulitteiden valmistus, orgaanisissa synteeseissä hapettimena ja valkaisuaineena.


title: Kuubankutina

text: Kuubankutina eli alastrim-rokko on yleisvaarallinen tartuntatauti. Sen aiheuttaja on "Orthopox"-viruksiin kuuluva "Variola minor", joka on isorokkoa aiheuttavan "Variola majorin" vähemmän patogeeninen rinnakkaiskanta.


title: Kuubankutina

text: Isorokon tavoin kuubankutina leviää nopeasti ilmateitse tai kosketustartuntana. Kuubankutinan sairastaminen antaa immuniteetin myös isorokkoa vastaan.


title: Kuubankutina

text: "Variola minor" on "Variola"-viruksen kannoista harvinaisempi ja kuolleisuudeltaan huomattavasti pienempi. Vaikka kannat ovat sekä patogeneettisesti että itämisajaltaan samankaltaiset, kuubankutinan kuolleisuus jää noin yhteen prosenttiin, kun se isorokolla on keskimäärin 30 prosenttia.


title: Kuubankutina

text: Koska kuubankutina heikentää yleiskuntoa selkeästi vähemmän kuin isorokko, siihen sairastuneet pääsevät pikemmin jalkeille ja voivat sen takia myös levittää tartuntaa nopeammin. Tästä syystä "Variola minor" levisi 1900-luvun alussa monin paikoin viruksen hallitsevaksi kannaksi, minkä ansiosta kuolleisuus nopeasti väheni.


title: Kuubankutina

text: Kuubankutina saatiin isorokon tavoin hävitetyksi luonnosta 1960-luvun maailmanlaajuisella kampanjalla. Tauti julistettiin hävitetyksi maapallolta toukokuussa 1980.


title: Arlandan lentoaseman rautatieasema

text: Arlandan lentoaseman rautatieasema () on Arlandabanan-junalinjan asema, joka sijaitsee Arlandan kansainvälisen lentoaseman terminaalien 4 ja 5 välisen Sky Cityn alla. Asemalle liikennöi useita toimijoita, kun muita lentoasemalla sijaistevia kahta asemaa (pohjoinen- ja eteläinen asema) palvelee vain Arlanda Express -juna. Asema avattiin liikenteelle 24. marraskuuta 1999.


Luettelo Tallinnan julkisista taideteoksista ja muistomerkeistä kattaa Tallinnan pysyvästi julkisille paikoille asennetut taideteokset, veistokset ja muistomerkit. Teokset ovat luettelossa niiden suomenkielisten nimien mukaisessa aakkosjärjestyksessä. Lyhenne (ark.) tarkoittaa suurempien monumenttien suunnittelussa ollutta arkkitehtia.


title: Ruutanajärvi

text: Ruutanajärvi voi tarkoittaa seuraavia:


title: Itämeri-sitoumus

text:
Itämeri-sitoumus on Baltic Sea Action Groupin (BSAG) viralliselta nimeltään Elävä Itämeri-säätiön työkalu Itämeren suojeluun. Sitoumus on teko tai prosessi, jolla on positiivinen vaikutus Itämereen ja jonka avulla eri toimijat voivat sitoutua edistämään Itämeren hyvinvointia omalla työllään.
Itämeri-sitoumuksen tehneitä yrityksiä on tällä hetkellä yli 250 kappaletta. Näistä sitoumuksista noin 70 on tällä hetkellä aktiivisia ja noin 190 on suoritettu valmiiksi. Aktiivisia sitoumuksia on tällä hetkellä mm. seuraavilla organisaatioilla: AGA, Alko, Altia, Carlson Wagonlit Travel, EKE-Yhtiöt, Fazer, Gasum, Hankkija, Lantmännen Agro ja Lantmännen Agron koetila, Mandatum Life, Meritaito, Metropolia, Metsähallitus, MicroMedia, Nordkalk, Outotec, Pro Agria keskusten liitto, Sinebyrchoff, Suomen Nuorkauppakamarit, UPM-Kymmene, Viking Line ja Yara.


title: Itämeri-sitoumus

text: BSAG seuraa kaikkien hyväksyttyjen sitoumusten edistymistä jatkuvasti. Sitoumuksia analysoidaan ja sitoumuksentekijöihin pidetään jatkuvasti yhteyttä. Tämän lisäksi BSAG raportoi vuosittain kaikkien sitoumusten edistymisestä. Sitoumuksentekijät päivittävät saavuttamiaan tuloksia tätä varten kehitetyssä verkkopalvelussa ja kertovat julkisesti, mitä he ovat tehneet tavoitteensa saavuttamiseksi.Kaikki sitoumukset ovat julkisia, joten kuka vain voi seurata yksittäisen tai kaikkien sitoumusten edistymistä.Valtaosa sitoumuksista on joko käynnissä olevia tai on jo saatu päätökseen. Muutama sitoumus on kuitenkin rauennut esteiden tai epäonnistumisten vuoksi.


title: Itämeri-sitoumus

text: BSAG.fi


title: Nettimusiikki

text: Nettimusiikki on musiikkia, jota voidaan siirtää Internetistä laitteisiin, jotka tukevat valittua tiedostomuotoa. Näitä laitteita voivat olla esimerkiksi tietokone, MP3-soitin tai älypuhelin.


title: Nettimusiikki

text: Katso artikkeli Nettimusiikkikaupat.


title: Nettimusiikki

text: Jotkut artistit sallivat kappaleidensa ilmaisjakelun nettisivustoillaan tai nettimusiikkikauppoissa, usein kuitenkin vain lyhyen, huonolaatuisen näytteen. Esimerkkinä, iTunesin avulla voit kuunnella lyhyen pätkän mistä tahansa kappaleesta ennen ostamista.


title: Nettimusiikki

text: TorrentFreakin tutkimusten mukaan 38% ruotsalaisista artisteista hyväksyvät kappaleiden nettilevityksen ja -lataamisen ja sanovat sen auttavan uran alkuvaiheessa. Ruotsin rock-yhtye "Lamont" on hyötynyt nettilevityksestä.


title: Nettimusiikki

text: Nettimusiikin myyntiä Britanniassa on mitannut Official Charts Company vuodesta 2004, sisältäen pääasiassa Britannian singlelistan vuodesta 2005. Ladatuin kappale Britanniassa on "Happy" (Pharrell Williams) yli 1,8 miljoonalla latauksellaan.


title: Nettimusiikki

text: Marraskuussa 2005, myydyin nettisingle yhdysvalloissa oli Gwen Stefanin "Hollaback Girl", jota myytiin yli miljoona kertaa, joten se  oli ensimmäinen kappale, joka sai platina-statuksen nettimyynnillään. Lady Gagan "Born this Way" merkittiin julkaisuviikon ladatuimmaksi naisartistin kappaleeksi  2011, rikkoen Taylor Swiftin kappaleen "" (2010) ennätyksen. Nykyinen ennätys on jälleen Swiftillä kappaleella"We Are Never Ever Getting Back Together"(2012), jota ladattiin 623,000 kertaa julkaisuviikollaan.Keshan single "Tik Tok"(2010) on kaikkien aikojen myydyin nettikappale (15 miljoonaa latausta).


title: Nettimusiikki

text: Vuonna 2009, Michael Jacksonista tuli ensimmäinen artisti jonka viikon nettimyynti ylitti miljoonan.


title: Nettimusiikki

text: Vuonna 2006, alkoi antaamaan sertifikaatteja nettimusiikista, keräämällä tietoja 2000-luvun alusta lähtien. Myydyin kappale on Fukushimalaisen lauluyhtyeen kappale "Kiseki" (2008), jota oli ladattu neljä miljoonaa kertaa vuosina 2008–2015,


title: Nettimusiikki

text: Etelä-Koreassa Gaon Digital Chart on seurannut nettimyyntiä vuodesta 2009. Menestynein kappale heidän mukaansa on kappale "Cherry Blossom Ending" (2012), jota oli ladattu 5,9 miljoonaa kertaa vuosina 2012–2015.


title: Henri Debehogne

text: Henri Debehogne (30. Joulukuuta 1928 – 9. Joulukuuta 2007) oli Belgialainen tähtitieteilijä.


title: Henri Debehogne

text: Hän syntyi . Debehogne työskenteli Royal Observatoriossa, Ucclessa, Belgiassa. Hän oli erikoistunut  komeettojen ja asteroidien astrometriaan


title: Henri Debehogne

text: Hän löysi yli 700 asteroidia, kuten ja (Eric Walter Elstin kanssa). Asteroidi on nimetty hänen kunniakseen.


title: Henri Debehogne

text: Hän kuoli Ucclessa 9.12.2007.


title: Kaarinan mattotehdas

text: Kaarinan mattotehdas rakennettiin Lemunniemelle Kaarinaan vuonna 1954. Tehtaassa aloitettiin Wilton- ja bukleemattojen valmistusta alkuperäisellä metodilla. Mattotehtaalla on myös valmistettu verhoja, rengasnastoja sekä veneitä ja muotteja. Mattotehtaalla on myös toiminut useita pienyrityksiä.


title: Kaarinan mattotehdas

text:
Suomen Villan toimitusjohtaja Erik Johnsson suunnitteli 1940-luvun loppupuolella perustavansa mattotehtaan omalle tontilleen Lemunniemelle. Tehdas-, ja varastorakennuksen piirustukset piirsi arkkitehti Liisa Purila vuonna 1950. Tehdashallin koko oli 1900 m² ja sosiaalitilojen ja pannuhuoneen koko oli 365 m².
Vuonna 1952 toimitusjohtaja Johnsson osti tehtaalle oman tontin, noin puolen kilometrin päässä kotoaan. Mattoteollisuuden teollisuustoimintaa varten perustettiin yritys Oy Suomen Wiltonteollisuus – Finska Wiltonidustri Ab. Tehdasrakennus varastoineen rakennettiin 1953 – 1954. Mattotehtaan koneet tuotiin Englannista ja perustamisvaiheetta valvoi insinööri Saksasta ja englantilainen asiantuntija vastasi mattokoneiden asennuksista.
Tehdas aloitti toimintansa vuonna 1955 ja työntekijöitä oli 15. Wilton- ja bukleemattojen lisäksi valmistettiin liukustop'ia sekä neulahuopaa kokolattiamatoksi. Laskutus tapahtui pääasiassa Suomen Villan nimissä. Tuotekehittelynä onnistuttiin valmistamaan paloturvallisia mattoja. Työntekijäyt kuljetettiin töihin ja töistä pois tehtaan kuorma-auton lavalla vanerikopissa. Myöhemmin 1960-luvulla tehtaalle oli säännöllinen linja-autoreitti ja tehdas työllisti jopa 24 henkilöä.


title: Kaarinan mattotehdas

text: Verhot otettiin tehtaan tuotantoon 1960-luvun puolessa välissä. Aluksi verho-osasto sijoitettiin toimitusjohtaja Erik Johnssonin kotitalon tontilla olleeseen rakennukseen, jossa oli tarpeeksi tilaa pitkille pöydille ja ompelukoneille. Tehtaan julkisivulle rakennettiin myöhemmin sisäänkäynti ja iso konttori sekä metsän puoleiselle sivustalle kivinen varastotila.Suomen Wiltonteollisuuden koko osakekanta myytiin joulukuussa 1971 Oy Suomen Tetex Ab:lle. Mattojen valmistaminen lopetettiin 1970 -luvun loppupuolella ja Oy Suomen Tetex purki tehtaan. Kuusi mattokonetta myytiin ja kuljetettiin Järvenpäähän, loput romutettiin.


title: Kaarinan mattotehdas

text: Vuonna 1977 NY-MA Holding Oy sai Kaarinan mattotehtaan kiinteistön ja tontin yritysjärjestelyiden yhteydessä tyhjänä teollisuuskiinteistönä. NY-MA Holding Oy houkutteli pienyrittäjiä vuokralaiseksi. Merkittävin yritys oli rengasnastoja valmistava Scason Oy. Julkisivulle rakennettiin kolme isoa ovea, vaihdettiin lukot sekä hankittiin taloudellisempi öljypoltin.


title: Kaarinan mattotehdas

text: NY-MA Holding Oy myi tehtaan ja maa-alueet 21. kesäkuuta 1984 Matti ja Helvi Simolalle. Romukauppias Matti Simolalla ei ollut kiinteistössä tai tontilla omaa toimintaa. Hän jatkoi tehdashallin ja varastojen vuokraamista.


title: Kaarinan mattotehdas

text: Kaarinan mattotehtaan merkittävä vuokralainen NY-MA Holdingin aikana oli rengasnastojen valmistaja Scason Oy. Heidän vuokratilansa käsittivät konttoriosan, tuotantosalin ja varaston eli n. 2/3 koko kiinteistöstä. Scason toimi mattotehtaalla vuosina 1980 – 1985 ja muutti sen jälkeen Maskuun ja sieltä edelleen vuonna 1993 omiin tiloihin Turun Metsämäkeen.


title: Kaarinan mattotehdas

text: Scason valmisti rengasnastoja henkilö-, ralli- ja kuorma-autoihin sekä työkoneisiin ja moottoripyöriin. Työntekijöitä oli 14 ja rengasnastojen vuosituotantomäärä oli tuona aikana noin 120 milj. nastaa (vuonna 2015 nastoja valmistettiin 475 milj.). Vuonna 1982 Scason laajensi toimintansa aloittamalla Firestone renkaiden maahantuonnin.


title: Kaarinan mattotehdas

text: Nastakoneina oli 12 automaattisorvia. Niillä sorvattiin 3 m pitkästä pyörötangosta rengasnastan runko-osa. Kokoonpanokoneita oli 8, niissä yhdistettiin runko-osa ja kovametallitappi eli näkyvä osa talvirenkaan pinnassa.


title: Kaarinan mattotehdas

text: Lujitemuovivalmistaja Matti Leimu vuokrasi mattotehtaan lounaispäästä tilaa toiminnalleen vuonna 1982. Hän toimi Guy Design Oy:n teknisenä operaattorina. Oman toimintansa laajentuessa vuonna 1984 Matti Leimu siirtyi suurempiin tiloihin rakennuksen koillispäähän saaden samalla toimiston itselleen. Vuonna 1988 Leimu perusti Venite Oy:n ja yrityksen nimi muutettiin vuonna 1992 Muotti-Matti Oy:ksi. Vuonna 2001 Matti Leimu osti koko Kaarinan mattotehtaan kiinteistön itselleen ja myi sen 2018. Uusi omistaja on Ari.J.Säteri.


title: Kaarinan mattotehdas

text: Matti Leimu on koko elämänsä työskennellyt purjeveneiden parissa. Hän valmisti niitä Joensuussa, Kirjalassa sekä Kaarinassa. Matti Leimu valmisti mallit, muotit sekä aloitti pitkäaikaisen yhteistyön Guy Lönngrenin Guy Design Oy:n kanssa. GUYLINE 95- purjevenettä valmistettiin pisin sarja. Guy Lönngrenille Leimu valmisti runkonumerot 1 – 52, runkonumerot 53 – 65 valmisti Artekno Oy ja runkonumeroihin 66 – 80 Matti Leimu omisti muotit ja oikeudet veneisiin.


title: Kaarinan mattotehdas

text: Guy Desingn Oy:n kanssa valmistetut veneet:


title: Kaarinan mattotehdas

text: 1970-luvulla Muotti-Matti valmisti muotteja ja runkoja Finngulf veneisiin FG36, FG40 ja FG46. 2000-luvun alussa Muotti-Matti siirtyi vähitellen veneiden sarjatuotannosta prototyyppeihin. One 40 sai suurta huomioita ja sille myönnettiin Pro Finnish Design muotoilupalkinto. Muotti-Matin suurin valmistamansa vene oli Windex 50, johon hän teki myös muotit.


title: Kaarinan mattotehdas

text: Veneiden lisäksi Matti Leimu valmisti alihankintana Keskolle suuret määrät veneen lestejä ja muotteja. Sisu Autolle valmistettiin pieniä määriä autojen kojelautoja ja lokasuojia sekä vaativat lasikuituosat Valtran traktoreihin ja suomalaisiin tutkimussukellusveneisiin. Eräs tällainen oli muun muassa Ranuan Simojärvellä vuonna 1988 turistimatkoja tehnyt ”Kultainen taimen”.


title: Kaarinan mattotehdas

text: Muotti-Matti Oy:n toiminta loppui vuonna 2008 ja sen jälkeen Kaarinan mattotehtaan tilat ovat toimineet varastona, tiloissa on ollut harrastustoimintaa sekä muutamia pienyrityksiä, kuten:


title: Virsitaulu

text: Virsitaulu on kirkon seinälle kiinnitetty taulu, johon ennen jumalanpalveluksen alkua merkitään niiden virsien numerot, jotka kirkonmenojen aikana lauletaan. Taulun ansiosta kirkossakävijät voivat laittaa virsikirjan väliin kirjanmerkin paikoilleen etukäteen ja näin nopeuttaa laulun aloittamista. Virsinumerot voivat myös olla painettuina papereille, jotka annetaan kirkossakävijöille ennen kirkonmenojen alkamista.


title: Virsitaulu

text: Virsitaulut yleistyivät 1500-luvulla. Alun perin tavallinen käytäntö oli kirjoittaa virren alkusäkeet taululle, mutta 1700-luvun alussa virsikirjan virsien numeroiden kirjoittamisesta tuli yleisempää.


title: Wimbledonin tennisturnaus 2016

text: Vuoden 2016 Wimbledonin tennisturnaus pelattiin 27. kesäkuuta – 10. heinäkuuta 2016 Wimbledonissa, Lontoossa. Se oli kaikkiaan 130. Wimbledonin tennisturnaus ja vuoden kolmas Grand Slam -turnaus.


title: Wimbledonin tennisturnaus 2016

text: Naisten kaksinpeliturnauksen voitti Serena Williams, jolle mestaruus Wimbledonissa oli jo seitsemäs. Yhteensä tämä oli hänelle 22:s Grand Slam -mestaruus, ja sillä hän nousi tasoihin avoimella aikakaudella kaikkien aikojen tilastossa ykkössijaa pitäneen Steffi Grafin rinnalle.


title: Wimbledonin tennisturnaus 2016

text: Miesten kaksinpeliturnauksen voitti Andy Murray, jolle Wimbledonin mestaruus oli toinen urallaan. Hän päihitti loppuottelussa Milos Raonicin suoraan kolmessa erässä.


title: Wimbledonin tennisturnaus 2016

text: Sekanelinpelissä Henri Kontinen teki suomalaista tennishistoriaa voittamalla Grand Slam -turnauksen aikuisten tasolla ensimmäisenä suomalaisena. Hän pelasi turnauksessa Heather Watsonin parina.


title: Sekajoukkue kesäolympialaisissa 1896

text: Ateenan vuoden 1896 olympialaisissa käytiin kilpailuja, joissa useamman kuin yhden maan urheilijat kilpailivat samassa joukkueessa. Sekajoukkueen urheilijat saavuttivat vuoden 1896 olympialaisissa kolme mitalia, jotka kaikki tulivat tenniksen nelinpelissä.


title: Sekajoukkue kesäolympialaisissa 1896

text: Kansainvälinen olympiakomitea luokittelee että kaikki tenniksen nelinpeliturnauksen mitalisijat menivät sekajoukkueille. Hopeaa saavuttaneessa joukkueessa pelannut egyptiläis-kreikkalainen Dionisios Kasdaglis on KOK:n tietokannassa tenniksen kaksinpelissä kreikkalainen ja nelinpelissä egyptiläinen, jolloin hän muodosti kreikkalaisen parinsa Demetrios Petrokokkinoksen kanssa sekajoukkueen.


title: Tenth Dimension

text: Tenth Dimension on Blaze Bayleyn sooloprojektin Blazen toinen albumi vuodelta 2002. Se on konseptialbumi.


title: Lancy

text: Lancy on kaupunki Lounais-Sveitsissä, Geneven kantonissa, Geneven kaupungin lounaispuolella. Kaupungissa on runsaat 30 000 asukasta.


title: Lancy

text: Lancy sijaitsee pari-kolme kilometriä Geneven ydinkeskustasta lounaaseen ja on Geneven taajama-alueen osa. Lancy sijaitsee Rhônejoen eteläpuolella ja Arvejoen länsipuolella.


title: Lancy

text: Geneven jalkapallostadion () sijaitsee Lancyn alueella.


title: Amfreville-la-Mi-Voie

text: Amfreville-la-Mi-Voie on kunta Ranskan pohjoisosassa. Se sijaitsee Seine-Maritimen departementissa ja Ylä-Normandian alueella.


title: Amfreville-la-Mi-Voie

text: Amfreville-la-Mi-Voiessa on kevyttä teollisuutta. Kaupunki sijaitsee Seinejoen lähellä, Rouenin eteläisellä esikaupunkialueella teiden D6015 ja D94 risteyksessä.


title: Amsterdamin yliopisto

text: Amsterdamin yliopisto (, , lyh. "UvA") on julkinen yliopisto Amsterdamissa, Hollannissa. Yliopisto perustettiin vuonna 1632 ja se on Hollannin kolmanneksi vanhin yliopisto sekä yksi Euroopan suurimmista yliopistoista yli 30 000 oppilaallaan, lähes 5 000 työntekijällään sekä noin 600 miljoonan euron vuosibudjetillaan. Sen pääkampus sijaitsee Amsterdamin keskustassa.


title: Amsterdamin yliopisto

text: "Times Higher Education" -lehden rankingissä 2015 Amsterdamin yliopisto sijoittui maailman yliopistoista sijalle 63.


title: Wimbledonin tennisturnaus 2016 – naisten kaksinpeli

text: Serena Williams oli puolustava mestari ja voitti turnauksen myös tänä vuonna.


title: Eino Rautaruoho

text: Eino Rautaruoho (1900 Kuhmoinen – 5. lokakuuta 1979) oli suomalainen Koskenpäällä asunut kansantaiteilija, säveltäjä sekä taidemaalari. Hän työskenteli kyläseppänä ja myllärinä.


title: Eino Rautaruoho

text: Rautaruoho teki veistoksensa romumetallista hitsaamalla ja hän oli tällä alalla uranuurtaja Suomessa. Rautaruohon teoksia oli esillä Suomen Taideakatemian 3-vuotisnäyttelyssä 1965 ja Bratislavassa Tšekkoslovakiassa 1966. Rautaruoho oli myös kansanpelimanni, hänen instrumentteinaan olivat viulu ja saha.


title: Young & Rubicam

text: Young & Rubicam (Y&R) on yhdysvaltalainen maailmanlaajuinen markkinointiviestintätoimistojen ketju, jonka omistaa suuri brittiläinen pörssiyhtiö WPP plc. Y&R-ketjulla on 186 toimistoa 90 maassa, ja ne työllistävät yhteensä noin 6 500 ihmistä. WPP:n Young & Rubicam Brands -yksikköön kuuluvat Y&R-mainostoimistojen lisäksi muun muassa Wunderman-suoramarkkinointitoimistoketju (Suomessa Wunderman Helsinki Oy), Burson-Marsteller-viestintätoimistoketju (Suomessa Pohjoisranta Burson-Marsteller), yritysidentiteettiin erikoistunut Landor Associates sekä terveydenhuoltoalan markkinointiviestintään erikoistunut Sudler & Hennessey.


title: Young & Rubicam

text: Young & Rubicamin historia juontuu Philadelphiassa vuonna 1923 syntyneeseen mainostoimistoon, jonka perustajat olivat sikäläisessä N. W. Ayer -toimistossa työskennelleet John Orr Young ja Raymond Rubicam. Kolmen vuoden kuluttua toimisto muutti New Yorkin Madison Avenuelle, jonka numerossa 285 se toimi 87 vuotta. Raymond Rubicam palkkasi toimistoon akateemisten hakijoiden sijasta itsensä kaltaisia, vähän koulutettuja mutta erikoisia tyyppejä, ja Young & Rubicam alkoi saada mainetta luovana ja boheemina työympäristönä vapaine työaikoineen. Toisaalta Rubicam korosti myös tutkimustyön merkitystä ja vannoi, että toimiston ideat perustuivat aina tosiasioihin. Tutkimustoiminnan johtoon palkattiin Northwestern-yliopiston mainonnan ja journalismin professori George Gallup, joka kasvatti toimiston tutkimustoiminnan 400 hengen maanlaajuiseksi verkostoksi. Vuonna 1935, työskennellessään yhä Y&R:llä, Gallup perusti haastattelututkimuksia tekevän American Institute of Public Opinion -yrityksen, joka nykyisin toimii nimellä TNS Gallup ja kuuluu Young & Rubicamin tavoin WPP:n omistuksiin. John Orr Young vetäytyi yrityksen toiminnasta jo 1934 ja myös Raymond Rubicam jäi kasvavasta ja menestyvästä yrityksestään eläkkeelle 1944 ryhtyäkseen kirjailijaksi, mutta tuo haave jäi toteutumatta.


title: Young & Rubicam

text: Vuonna 1988 Young & Rubicam osti vähemmistöosuuden suomalaisesta Oy Mainos Taucher Reklam Ab:stä, jonka nimeksi tuli Taucher Young & Rubicam. Yritys meni konkurssiin Suomen 1990-luvun alun lamassa.


title: Victor Silvester

text: Victor Marlborough Silvester, OBE (25. helmikuuta 1900 Wembley, Middlesex, Iso-Britannia – 14. elokuuta 1978 Ranska) oli brittiläinen tanssija, kirjailija, muusikko ja orkesterinjohtaja, jonka levyjä myytiin 75 miljoonaa kappaletta 1930–1980-luvuilla. Hän oli yksi ballroom dancen merkittävimmistä kehittäjistä 1900-luvulla. Hän nai Dorothy Newtonin vuonna 1922.


title: Victor Silvester

text: Toisen maailmansodan jälkeen Silvesterin orkesteri sekä viikoittainen "Victor Silvester's Dancing Club" -televisiosarja pitivät hänet vielä pitkään julkisuudessa. Hänen kirjansa vuodelta 1927, "Modern Ballroom Dancing", oli välitön bestseller ja siitä on useita painoksia, viimeisin vuodelta 2005. Hän kirjoitti myös kymmenen muuta kirjaa, mukaan lukien omaelämäkertansa.


title: Eni (kirjain)

text: Eni (asomtavruli Ⴄ, nuskhuri ⴄ, mkhedruli ე) on 5. kirjain Georgian kolmessa kirjaimistossa.


title: Eni (kirjain)

text: Eni äännetään usein :nä.


title: Grigor Auer

text: Grigor Auer (16. tammikuuta 1882 Pitkäranta – 20. joulukuuta 1967) oli suomalainen taidemaalari.


title: Grigor Auer

text: Auer opiskeli Suomen Taideyhdistyksen piirustuskoulussa 1903–1904 sekä Pietarin taideakatemiassa 1904–1905 ja 1906–1907. Hän osallistui Suomen Taiteilijain näyttelyihin vuosina 1904, 1905, 1907, 1908, 1919 ja 1942. Hänen töitään oli näytteillä ulkomailla Venäjällä 1917 ja Oslossa, Göteborgissa ja Tukholmassa 1940. Auer työskenteli myös konservaattorina Pietarin Eremitaasissa 1908–1911 ja Suomessa Kansallismuseossa 1919–1921. Auer asui elämänsä aikana Pietarissa, Valamon luostarisaarella Laatokalla, Italiassa ja viimeksi Suomessa.


title: Oskari Hirvikallio

text: Oskari Ernfrid Hirvikallio (ent. Dahlqvist, 4. huhtikuuta 1897 Sipoo – 28. maaliskuuta 1979 Helsinki) oli suomalainen taidemaalari.


title: Oskari Hirvikallio

text: Hirvikallio opiskeli Taideteollisessa keskuskoulussa 1910–1915 ja Suomen Taideyhdistyksen piirustuskoulussa 1915–1918. Hän osallistui Suomen Taiteilijain näyttelyihin vuosien 1921 ja 1942 välillä sekä muun muassa Suomen Taideakatemian 3-vuotisnäyttelyyn 1965. Hänen töitään oli näytteillä ulkomailla Moskovassa 1934, Riiassa 1935 sekä Ruotsissa Nässjössä 1947 ja Norrköpingissä, Linköpingissä ja Karlstadissa 1955.


title: Ramazan Özcan

text: Ramazan Özcan ([ˈʁamazan ˈøːzdʒan] , s. 28. kesäkuuta 1984 Hohenems) on itävaltalainen jalkapallomaalivahti, joka on turkkilaista syntyperää. Hän pelaa Bayer Leverkusenissa.


title: Ramazan Özcan

text: Özcan aloitti uransa SC Austria Lustenaussa vuonna 2003 ja siirtyi FC Red Bull Salzburgiin kesällä 2006.


title: Ramazan Özcan

text: Hän siirtyi 2. Bundesliigan 1899 Hoffenheimiin talvitauolla 2007–2008 puolen vuoden lainalle. Hän pelasi kaikki 17 peliä. Syyspuolella kautta joukkue varmisti pääsyn Bundesliigan. Näissä seitsemässätoista pelissä hän päästi vain 13 maalia. Kauden päätteeksi hän allekirjoitti kolmen vuoden jatkosopimuksen, mutta 30. joulukuuta 2009 hän lähti lainalle Beşiktaş JK:seen.


title: Ramazan Özcan

text: Helge Payersin sairastuttua Özcan nimettiin Itävallan 23 miehen joukkueeseen UEFA Euro 2008-finaaleihin, mutta hän ei päässyt kentälle. Hän teki kansainvälisen debyyttinsä ystävyysottelussa Italiaa vastaan 20. elokuuta 2008, korvattuaan Alex Manningerin puoliajalla. Ottelu päättyi tasapeliin 2–2.


title: Ramazan Özcan

text: Özcanilla on Turkin kansalaisuus.


title: Emmen (Sveitsi)

text: Emmen on kaupunki Keski-Sveitsissä, Luzernin kantonissa, viitisen kilometriä Luzernin kaupungista pohjoiseen. Kaupungissa on noin 30 000 asukasta.


title: Emmen (Sveitsi)

text: Emmen sijaitsee Reussjoen ja sen sivujoen Kleine Emmen yhtymäkohdassa, jokien pohjoispuolella.


title: Emmen (Sveitsi)

text: Moottoritiet A2 ja A14 kulkevat Emmenin kautta. SBB:n rautatiet Luzernista Emmenin kautta Olteniin ja Lenzburgiin kulkevat Emmenin päärautatieaseman, Emmenbrücken kautta. Emmenissä on Sveitsin ilmavoimien lentotukikohta.


title: Bolsenheim

text: Bolsenheim on kunta Bas-Rhin departementissa, Alsacessa koillis-Ranskassa.


title: Hannu Salonen (taloustieteilijä)

text: Hannu Salonen on suomalainen taloustieteilijä. Hän työskentelee taloustieteen professorina Turun yliopistossa ja toimi Julkisen valinnan tutkimuskeskuksen (The Public Choice Research Centre) johtajana vuosina 2011–2013. Salonen on erikoistunut muun muassa peliteoriaan ja mikrotaloustieteeseen. Hän on koulutukseltaan valtiotieteiden tohtori.


title: Luettelo Michiganin asutuskeskuksista

text: Tämä on luettelo Michiganin asutuskeskuksista aakkosjärjestyksessä. Michiganissa on 276 kaupunkia, 257 kylää, 1,240 asuinaluetta, ja lukuisia rekisteröimättömiä pienempiä asutuskeskuksia sen 83:ssa piirikunnassa.


title: Rede Globo

text: Rede Globo tai vain Globo on brasilialainen TV-yhtiö, joka aloitti toimintansa vuonna 1957. Rede Globo on yksi maailman suurimmista media-alan yhtiöistä. Rede Globo omisti mm. Sotshin talviolympialaisten lähetysoikeudet Brasiliaan ja vastaa myös Rio de Janeiron kesäolympialaisten kansainvälisestä TV-signaalista.


title: Ari Freyr Skúlason

text: Ari Freyr Skúlason (s. 14. toukokuuta 1987 Reykjavik) on islantilainen jalkapalloilija, pelipaikaltaan vasen puolustaja. Hän edustaa Tanskan Superliigassa pelaavaa Odense BK:ta ja kuuluu myös Islannin jalkapallomaajoukkueeseen.


title: Ari Freyr Skúlason

text: Ari siirtyi reykjaviklaisen Valurin nuorisojoukkueesta alankomaalaisen SC Heerenveenin alle 17-vuotiaiden joukkueeseen helmikuussa 2003. Pelattuaan myös Heerenveenin 19-vuotiaissa hän palasi Valuriin, nyt seuran edustusjoukkueeseen, kesällä 2005. Hän pelasi seuraavalla kaudella 11 Islannin pääsarjaottelua, joissa teki yhden maalin.


title: Ari Freyr Skúlason

text: Ari siirtyi kesällä 2006 ruotsalaiseen BK Häckeniin, jossa pelasi kolme Allsvenskanin ottelua. Seuran pudottua sarjasta hän pelasi seuraavana kesänä 25 Superettanin ottelua, joissa teki kaksi maalia. Hän pelasi kesällä 2007 myös kaksi UEFA-cupin karsintaottelua tehden voittomaalin Dunfermlinea vastaan, ja kaksi UEFA-cupin ottelua.


title: Ari Freyr Skúlason

text: Kaudelle 2008 Ari siirtyi GIF Sundsvalliin. Hän pelasi debyyttikaudellaan 27 Allsvenskanin ottelua, joissa teki yhden maalin. Seura putosi Superettaniin, jossa hän pelasi seuraavien kolmen kauden aikana 81 ottelua tehden 18 maalia. Sundsvallin palattua vuodeksi 2012 pääsarjaan hän teki kolme maalia pelaamissaan 26 ottelussa. Seuraavalla kaudella seura pelasi taas Superettanissa, jossa Ari viimeisteli 15 ottelussa seitsemän maalia.


title: Ari Freyr Skúlason

text: Ari siirtyi Tanskan Superliigassa pelaavaan Odenseen kesällä 2013. Hän on pelannut kesään 2016 mennessä 89 Tanskan pääsarjaottelua, joissa hän on tehnyt seitsemän maalia.


title: Ari Freyr Skúlason

text: Ari pelasi Islannin alle 17-, 19- ja 21-vuotiaiden maajoukkueissa. Ensimmäisen ottelunsa Islannin jalkapallomaajoukkuessa hän pelasi Irania vastaan marraskuussa 2009. Ensimmäisen arvokilpailujen karsintaottelunsa hän pelasi Kyprosta vastaan syyskuussa 2012. Ensimmäisen arvokilpailujen lopputurnauksen ottelunsa hän pelasi Portugalia vastaan EM-kilpailuissa 2016.


title: Ari Freyr Skúlason

text: Ari on pelannut 28. kesäkuuta 2016 mennessä kaikkiaan 42 A-maaottelua, toistaiseksi ilman maaleja. Hän on pelannut neljä ottelua EM-lopputurnauksessa 2016 sekä yksitoista MM- ja kymmenen EM-karsintaottelua.


Luettelo Tarton julkisista taideteoksista ja muistomerkeistä kattaa Tarton kaupungissa olevat pysyvästi julkisille paikoille sijoitetut taideteokset, veistokset ja muistomerkit. Teokset ovat luettelossa niiden suomenkielisten nimien mukaisessa aakkosjärjestyksessä.


title: Pentti Kosola

text: Pentti Vihtori Kosola (1. toukokuuta 1909 Lapua – 29. helmikuuta 1940 Ruokolahti) oli suomalainen hävittäjälentäjä ja äärioikeistolaisen Lapuan liikkeen jäsen, joka tunnetaan suutari Erik Mätön murhaajana. Hän oli Lapuan liikkeen johtajan Vihtori Kosolan poika. Pentti Kosola kuoli talvisodan aikana ilmataistelussa.


title: Pentti Kosola

text: Kesällä 1930 Kosola oli mukana Pohjanmaalta saapuneessa Lapuan liikkeen viiden miehen iskuryhmässä, joka saapui Viipuriin hieman ennen 19. heinäkuuta tehtyä Erik Matön murhaa. Tarkoituksena oli muiluttaa jonkinlaisena työväenliikkeen agitaattorina pidetty Mättö rajan yli Neuvostoliiton puolelle. Häntä pahoinpideltiin ja vietiin metsään Heinjoen Pusurin kylään, jossa Kosola ampui Mätön. Tämän jälkeen lapualaiset hautasivat hänen ruumiinsa. Se löydettiin vasta seuraavana kesänä, jolloin miesten oppaana toiminut Johannes Ristseppä tunnusti murhan ja osoitti viranomaisille ruumiin kätköpaikan. Kuulusteluissa Kosola väitti olleensa humalassa ja ampuneensa tupakkaa taskustaan kaivaneen Mätön, koska luuli tämän tavoittelevan asetta.


title: Pentti Kosola

text: Tapaus eteni oikeuteen syksyllä 1931, jolloin jutun alkuperäinen syyttäjä lievensi Kosolan murhasyytteen syytteeksi tahattomasta taposta. Tämän jälkeen oikeuskansleri Albert Makkonen asetti toisen syyttäjän, mutta myös asiaa käsitellyt Viipurin käräjäoikeuden tuomari Erkki Saraste osoittautui lapualaismieliseksi. Lopulta korkein oikeus vahvisti Kosolan tuomioksi kahdeksan vuotta kuritushuonetta (KKO 1932 II 288). Presidentti P. E. Svinhufvud armahti hänet jo kahden vuoden kuluttua joulukuussa 1936.


title: Pentti Kosola

text: Talvisodassa Kosola palveli alikersanttina Heinjoelle sijoitetussa Lentolaivue 26:ssa. Aamupäivällä 29. helmikuuta 1940 hän osallistui partiolennolle, jolta palatessa neuvostoliittolainen Polikarpov I-153 -hävittäjä hyökkäsi laivueen kimppuun Ruokolahden Rasilan kylän tuntumassa. Kosolan ohjaama Gloster Gladiator sai osuma, jolloin se syöksyi palavana Saimaan jäälle Kaukopään lahdella. Hän onnistui itse hyppäämään koneesta, mutta laskuvarjo ei avautunut ja Kosola kuoli pudotessaan jäälle.


title: Pentti Kosola

text: Kosolan ampui alas todennäköisesti luutnantti V. G. Mashitš, joka oli Lempaalasta operoineen hävittäjälaivueen lentäjiä. Erik Mätön murhan johdosta Kosola oli tunnettu myös Neuvostoliitossa. Radiopropagandaa levittänyt Moskovan Tiltu oli vain vuorokautta ennen Kosolan kuolemaa kutsunut häntä ”miehentappajaksi” ja todennut tämän päivien olevan luetut.


title: Pentti Kosola

text: Kirjailija Joppe Karhunen kuvailee Kosolan kuoleman vapaamuotoisesti tosipohjaisessa fiktiokirjassaan "Talvisodan taivas". Hän käyttää Kosolasta nimeä ”Koso”.


title: Töyhtöhaukka

text: Töyhtöhaukka ("Aviceda subcristata") on haukkojen heimoon kuuluva lintu. Sen levinneisyysaluetta on Australia, Indonesia, Papua-Uusi-Guinea, Solomonsaaret, joissa se pesii, ja lisäksi Itä-Timor.


title: Töyhtöhaukka

text: Sitä esiintyy erilaisissa metsissä, sisämaan kosteikoilla ja savanneilla. Sen kanta on vakaa. Ilmastonmuutos vaikuttaa Australian lintujen levinneisyyteen, runsauteen ja muuttoon.


title: Tauno Tapanainen

text: Tauno Tapanainen (myöh. Tamme, 1909 – 1995) oli suomalainen pasifisti, joka tunnetaan Suomen ensimmäisenä totaalikieltäytyjänä. Hän oli Arndt Pekurisen ohella toinen 1920–1930-lukujen vaihteen suomalainen aseistakieltäytyjä, jonka tapaus herätti runsaasti myös kansainvälistä huomiota. Heidän ansiostaan vuonna 1931 säädettiin uusi asevelvollisuuslaki, joka mahdollisti siviilipalvelun kaltaisen vaihtoehtoisen työpalveluksen.


title: Tauno Tapanainen

text: Tapanaisen pasifismin syyt olivat Pekurisesta poiketen puhtaasti uskonnolliset. Hän oli itse vankilassa yli neljän vuoden ajan vuosina 1930–1935, kunnes Tapanainen vapautettiin mielentilatukimuksen jälkeen kokonaan asepalveluksesta. Hän sai ns. ketjutuomioita; Tapanainen määrättiin aina vapautumisen jälkeen uudelleen palvelukseen ja tuomittiin taas kieltäytymisen jälkeen uudelleen vankeuteen. Tämän vuoksi säädettiin lopulta enimmäispituus työpalveluksen korvaavalle vankeusajalle.


title: Tauno Tapanainen

text: Uskonnolliseen 11-lapsiseen räätälin perheeseen syntynyt Tapanainen kuului Akseli Skutnabbin perustamaan Evankeliset ystävät -liikkeeseen. Ennen asepalvelustaan hän työskenteli muun muassa moottoriveneen koneenkäyttäjänä Suomenlahdella. Pasifismiin Tapanainen oli tutustunut lehtori Oskar von Schoultzin ja pastori Mikko Airilan kautta. Lisäksi hän sai aatteesta vaikutteita muun muassa Leo Tolstoin, Henri Barbussen, Romain Rollandin, Konrad Lehtimäen ja Arvid Järnefeltin kaltaisilta ajattelijoilta. Tapanainen oli tottunut kunnioittamaan lakia, joten hän astui varusmiespalvelukseen keväällä 1930, mutta ei kuitenkaan suostunut vannomaan sotilasvalaa tai antamaan juhlallista vakuutusta. Hän sai sotaoikeudelta kolmen kuukauden vankeusrangaistuksen, jonka aikana Tapanainen päätti kieltäytyä kaiken palveluksen suorittamisesta. Hän kärsi tuomionsa Ilmajoen varavankilassa, jossa Tapanainen tutustui myös Arndt Pekuriseen. Vankeusaikanaan hänet tunnettiin hiljaisena ja syrjäänvetäytyvänä miehenä, jonka vuoksi Tapanainen välttyi vartijoiden pahimmilta ylilyönneiltä ja nöyryytyksiltä.


title: Tauno Tapanainen

text: Tapanainen vapautui Ilmajoelta syyskuun alussa, jonka jälkeen hän palasi palveluspaikkaansa Helsingin Santahaminassa toimivaan Maalentokouluun. Tapanainen kieltäytyi pukeutumasta sotilaspukuun ja osallistumasta minkäänlaiseen palvelukseen, jonka vuoksi sotaoikeus tuomitsi hänet jälleen kuudeksi kuukaudeksi vankilaan. Tällä kertaa Tapanainen passitettiin Helsingin lääninvankilaan, josta hänet kuitenkin tuntemattomasta syystä lähetettiin jo marraskuun alkupäivinä takaisin yksikköönsä Santahaminaan. Siellä Tapanainen joutui kahdesti öisen pahoinpitelyn kohteeksi, jonka jälkeen hän pyysi päästä arestiin päävartioon. Pahoinpitelyyn osallistuneet alikersantit saivat muodolliset viiden vuorokauden arestirangaistukset ja Tapanainen siirrettiin takaisin lääninvankilaan.


title: Tauno Tapanainen

text: Lopulta Tapanainen joutui istumaan vankilassa yli neljä vuotta. Toukokuussa 1931 voimaan astuneen uuden asevelvollisuuslain voimaantulon jälkeen hän oli ainoa aseistakieltäytyjä, joka ei suostunut edes aseettomaan- tai työpalvelukseen. Osa suomalaisesta rauhanliikkeestä ei tukenut Tapanaisen päätöstä, mutta Suomen Antimilitaristisen liiton johtohahmo Aarne Selinheimo ryhtyi toimimaan aktiivisesti hänen vapauttamisensa puolesta, vaikkei Tapanainen ollutkaan liiton jäsen ja oli jopa arvostellut sen laittomuuksiin yllyttävää linjaa. Selinheimo hankki Pekurisen tavoin myös Tapanaisen taakse laajan joukon kansainvälisiä tukijoita. Hänen puolestaan tehdyn vetoomuksen allekirjoittivat muun muassa 60 Iso-Britannian alahuoneen jäsentä, tiedemies Albert Einstein sekä kirjailijat H. G. Wells ja Romain Rolland. Osan allekirjoituksista Selinheimo keräsi kesällä 1931 Lyonin kansainväliseen rauhankonferenssiin tekemällään matkalla. Vetoomus lähtettiin myöhemmin presidentti P. E. Svinhufvudille.


title: Tauno Tapanainen

text: Kolmen eri pituisen vankeusrangaistuksen jälkeen Tapanainen aloitti helmikuussa 1933 työpalveluksen Pitkäniemen sairaalassa, mutta kieltäytyi jo kuukautta myöhemmin jatkamasta sitä. Tämän jälkeen Tampereen raastuvanoikeus langetti hänelle kuuden kuukauden vankeusrangaistuksen ja samalla puolustusministeriö peruutti Tapanaisen työpaikkaoikeuden. Viimeisenä keinona ilmavoimien komentaja Jarl Lundqvist ehdotti hänen julistamistaan II luokan työvelvolliseksi, johon ryhmään uuden lain mukaan luettiin kuuluviksi ”poliittisesti epäluotettavat” henkilöt. Uskonnollisista syistä kieltäytyneet olivat normaalisti I luokan työvelvollisia. Puolustusministeriön aloitteesta Tapanaiselle tehtiin kuitenkin mielentilatutkimus ja lopulta hänet vapautettiin ”terveydellisistä syistä” asepalveluksesta keväällä 1935.


title: Tauno Tapanainen

text: Myöhemmin Tapanainen työskenteli muun muassa varastomiehenä ja oli mukana Kristillisten Sosialidemokraattien Liiton toiminnassa sen perustamisesta 1946 lähtien.


title: Luettelo ultimaten arvokilpailuista

text: Ultimaten ensimmäiset EM-kisat järjestettiin vuonna 1980 ja ensimmäiset MM-kisat 1983. Suomi on osallistunut jokaiseen EM- ja MM-tason nurmella pelattavaan arvokilpailuun.


title: Holborn Viaduct

text: Holborn Viaduct on Lontoon Cityssä sijaitseva silta ja sen kautta kulkevan kadun nimi. Silta ylittää Farringdon Streetin ja nykyään maanalaisen River Fleetin, joka on Thamesin sivujoki. Holborn Viaduct rakennettiin vuosina 1863–1869, ja sen avajaisiin osallistui kuningatar Viktoria istumalla hevosvaunuissa, jotka kulkivat sillan alitse.


title: Holborn Viaduct

text: Holborn Viaductin molemmissa päissä ja molemmilla puolilla on yhteensä neljä paviljonkia, joiden kautta on jalankulkuyhteys Farringdon Streetille. Sillan varrella on neljä patsasta, joiden kuvaamat naishahmot edustavat taidetta, tiedettä, maataloutta ja kaupankäyntiä. Holborn Viaductin pohjoinen sivu vaurioitui Lontoon pommituksessa 16.–17. huhtikuuta 1941. Silta entisöitiin, ja vuonna 2013 sille tehtiin läpikotainen peruskorjaus, jonka yhteydessä vuosikymmenten varrella maalatut maalikerrokset poistettiin. Sillalla olevien lohikäärmeveistosten ynnä muiden koristekuvioiden kultamaali vaihdettiin aitoon kultaan, jota kului noin 25 000 lehteä (350 grammaa).


title: Holborn Viaduct

text: Holborn Viaductin rautatieasema avattiin vuonna 1874. Nykyään sen paikalla on City Thameslinkin asema.


title: Sunway TaihuLight

text: Sunway TaihuLight on kiinalainen supertietokone, joka on tehokkaimpien tietokoneiden TOP500-listan kärkisijalla. LINPACK-testiohjelmalla mitattu tietokoneen maksimisuorituskyky on 93,02 PFLOPSia. Aiemmin ykkössijaa pitäneen myöskin kiinalaisen supertietokoneen Tianhe-2:n maksimisuorituskyky on 33,86 PFLOPSia. Sunway TaihuLight on kokonaan Kiinassa kehitetty, kun Tianhe-2:ssa käytettiin Yhdysvalloissa valmistettuja mikrosiruja.


title: Sunway TaihuLight

text: Käyttöjärjestelmänä oleva Sunway RaiseOS perustuu Linuxiin.


title: Lymed

text: Lymed Oy on tamperelainen lääkinnällisiä painevaatteita valmistava yritys. Se on perustettu vuonna 1993. Yritys ja myymälä sijaitsee Tampereen Hämeenpuistossa sijaitsevassa Klingendahlin rakennuksessa. Tuotteet ovat virallisia apuvälineitä. Lymed®-mittatilaustuotteet valmistetaan alusta loppuun Suomessa. Sekä mittatilaus- että valmiskokoiset Lymed-tuotteet suunnitellaan Tampereella. Vakiokokoisten tuotteiden leikkuu- ja ompelutyötä tehdään Tampereen lisäksi myös Virossa.


title: Lymed

text: Lymed-kompressio- ja painetuotteiden vaikutukset perustuvat vaatteeseen kontrolloidusti toteutettuun paineeseen. Kompressiotuotteissa paine on progressiivisesti aleneva eli voimakkain kehon distaaliosissa keventyen kehon keskiosaa kohden. Painevaatteissa paine on tasainen koko tuotteen laajuudelta.


title: Lymed

text: Painevaatteita käytetään hypertrofisten arpien, keloidien ja eryteeman ehkäisyyn ja hoitoon. Painehoidosta hyödytään vain mikäli arpi ei ole vielä kypsynyt kokonaan. Kasvava arpi on tuore, kutiseva ja punoittava. Painevaate madaltaa arpea ja nopeuttaa paranemisprosessia. Painevaatteet ovat yleisesti hyväksytty hoitomuoto mm. palovammasta johtuvan arpikudoksen hoitoon. Painehoidon on osoitettu ohentavan dermistä, jolloin kollageenisäikeet uudelleenjärjestyvät epidermiksen mukaisesti. Vaatteen luoma paine vähentää kudosturvotusta sekä solujakaantumista. Tällöin arpi madaltuu, kun ihon kollageenisäikeet asettuvat epidermiksen suuntaisesti. Painevaatteen käytön yhteydessä voidaan käyttää myös erillisiä arvenhoitotuotteita (geelilevyt, silikonit).


title: Lymed

text: Käyttöindikaatioesimerkkejä:Turvotuksen hoidossa paine on rakennettu tuotteeseen niin, että se vähenee proksimaalisesti alhaalta ylöspäin, kehon keskikohtaa kohden, paineen ollessa kovimmillaan kehon ääriosissa. Vaatteita kutsutaan lääkinnällisiksi kompressiovaatteiksi. Kompressiohoidolla tarkoitetaan kompressiotuotteilla toteutettavaa turvotuksen poistoa tai ennaltaehkäisyä. Kompressiohoidossa käytetään kaikkia kompressioluokkia A-IV. Kompressiotuotteilla autetaan kehon luonnollista lymfakiertoa ja niitä käytetään aina jalkeilla ollessa, hoitoon vahvasti sitoutuen. Kompressiohoidon käytölle nukkuessa tai levossa ei ole estettä. Kompressiohoitoa tarvitaan aina, kun henkilöllä on laskimoiden vajaatoimintaa, lymfaödeema, laskimoperäinen säärihaava tai loukkaantumisesta / leikkauksesta johtuva turvotus. Turvotus syntyy, kun kudoksissa solujen välitilaan kertyy nestettä. Kertymisen syynä voi olla imusuoniston tai pintalaskimoiden vajaatoiminta tai kudosvaurio. Yleisin turvotuksen syy on laskimoiden vajaatoiminta, jonka ilmenemismuoto vaihtelee suonikohjuista lymfaödeemaan. Suonikohjujen lisäksi pidemmälle edennyt laskimovajaatoiminta voi aiheuttaa ihomuutoksia, tulehdusreaktion tai jopa säärihaavan. Turvotuksen ennaltaehkäisyä suositellaan istuma- ja seisomatyötä tekeville sekä matkakäyttöön lento-, juna- ja automatkoille. Ennaltaehkäisy on tärkeää myös raskauden aikana ja leikkausten jälkihoidossa. Perintötekijöistä johtuvien sairauksien oireiden alkamista voidaan viivästyttää huomattavasti ennaltaehkäisevän hoidon avulla.


title: Lymed

text: Käyttöindikaatioesimerkkejä:Post-operatiivisia tukivaatteita käytetään erilaisten leikkausten jälkihoidossa poistamaan ja ehkäisemään turvotusta, mustelmia sekä lievittämään leikatun alueen kipua. Painehoito toimii näin myös kuntoutuksen tukena liikeratojen laajentuessa ja turvotuksen poistuessa. Useat lähteet toteavat, että post-operatiivisia tukivaatteita käyttämällä voidaan nopeuttaa leikkauksesta toipumista, sillä ne estävät turvotuksen muodostumista ja poistavat jo operoidulle alueelle kerääntynyttä ylimääräistä nestettä. Turvotuksen poiston ohella tukivaatteita käytetään myös kudosten uudelleenkiinnittymisen apuna.


title: Lymed

text: Käyttöindikaatioesimerkkejä:Somaattinen hermosto on vastuussa ihmisen motorisesta toiminnasta sekä tuntohermoista, jotka vievät ja tuovat viestejä keskushermostoon ihmisen aistielimistä. Neurologisten painevaatteiden toiminta perustuu asento- ja liikeaistia voimistaviin vaikutuksiin sekä syvätuntoa herättäviin vaikutuksiin. Erilaisissa sensorisen integraation häiriötiloissa painevaatteen tuottama paine laajoilla alueilla voi auttaa sietämään tuntoaistimuksia ja pääsemään yli tuntoaistimusten aiheuttamasta ärsytyksestä sekä pahanolon tunteesta. Tällä on luonnollisesti suotuisa vaikutus keskittymiskykyyn ja yleiseen rauhoittumiseen. Painevaatteilla hoidetaan myös erilaisia kiputiloja. Neuropaattinen kipu eli hermovauriokipu tarkoittaa kiputilaa, jonka aiheuttaa somatosensorisen järjestelmän vaurio tai sairaus. Neuropaattisen kivun eri komponentit vaihtelevat potilaasta ja kiputilasta toiseen. Painevaatteet toimivat pitkäkestoisen ja vaikean kivun hallinnassa ns. stimulaatiohoitona. Tällöin jopa heikoilla ärsykkeillä voidaan lievittää koettua kipua. Kivun yhteydessä todetaan usein myös unihäiriöitä, väsymystä, mielialan laskua, ahdistuneisuutta ja lihasperäisiä oireita, joihin painevaatteen käytöllä on havaittu olevan positiivisia, subjektiivisia vaikutuksia.


title: Lymed

text: Käyttöindikaatioesimerkkejä:


title: Lymed

text: A’Design Award 2016 Silver-muotoilupalkinto – Lymed Dog ™: Lymed Dog-tuotteet voittivat kuuluisan hopeisen A’Design Award-muotoilupalkinnon eläintuotteiden kategoriassa. Eläintuotteiden A’ Design Award-muotoilupalkinto haluaa nostaa maailmanlaajuisesti esille sekä parhaiten muotoillut eläintuotteet että tuotekonseptit.


title: Lymed

text: 2016 German Design Award Special Mention-muotoilupalkinto – Lymed Sport™: German Design Award-muotoilupalkinto on Saksan muotoiluneuvoston kansainvälinen pääpalkinto. Neuvoston tavoite on löytää, tuoda esille sekä palkita yksilöllisiä design-trendejä.


title: Lymed

text: Red Dot Design Award 2014-muotoilupalkinto – Lymed Sport™: Red Dot-asiantuntijapaneeli palkitsee yrityksiä ympäri maailman, jotka ovat keksineet ja tuottaneet mielenkiintoisia ja muotoiluteknisesti ylivoimaisia tuotteita.


title: Lymed

text: Laatuinnovaatiopalkinto 2013– Lymed Sense™: Laatukeskus Excellence Finlandin valitsee vuosittain Laatuinnovaatio-palkinnon saajia eri yrityskategorioissa. Kriteereinä Vuoden Laatuinnovaatio-kilpailussa on suuri innovatiivisuusaste sekä ehdoton laadukkuus.


title: Lymed

text: Teknologiayrittäjyyspalkinto 2013– Lymed Oy: Tampereen teknillinen seura palkitsi Lymed Oy:n Teknologiayrittäjyyspalkinnolla. Palkitsemisperusteissa painotettiin erityisesti voittajayrityksen toimialarajat ylittävää innovatiivisuutta, kasvua ja suurta vientitoiminnan osuutta liikevaihdosta.


title: Lymed

text: 2010 BLS ILF Joint Award to Industry for Innovation in the Treatment of Lymphoedema – Lymed Compression™: British Lymphoedema Societyn ja International Lymphoedema Frameworkin yhteispalkinto lapsille suunnatuista mittatilaustuotteista turvotuksen hoitoon.


title: Ylikylä (Kauhava)

text: Ylikylä on kylä Kauhavalla 733-tien varrella. Matkaa kaupungin keskustaan Ylikylästä on noin 10 kilometriä.


title: Ylikylä (Kauhava)

text: Ylikylässä on ollut koulu, mutta sen lakkauttamisesta päätettiin vuonna 2016.


title: Haarus

text: Haarus on Suomessa sijatseva kylä Kauhavan kaupungissa, entisten Alahärmän ja Kortesjärven kuntien alueella. Haarus on Haarusjärven rannalla. Haaruksessa asuu neljä asukasta. Lisäksi siellä on 11 mökkiä.


title: Haarus

text: Haarus sijaitsee Haarusjärven ympärillä. Sen runkoverkon muodostaa Haaruksentie, Haaruskankaantie sekä Laitalantie. Kaikka Haaruksen ympärivuotiset asukkaat asuvat järven länsipäässä.


title: Haarus

text: Haaruksen länsiosassa sijaitsee Haaruskangas niminen hiekkakangassa. Kankaalle on hiekanoton seurauksena muodostunut lampia. Haaruksen metsät ovat havuvoittoisia.


title: Haarus

text: Haarusjärvi on 40,8 hehtaarinen järvi Haaruksessa. Haarusjärveen laskee Kakkurilampi Kakkuriluoman kautta. Laskupaikalle on rakennettu tekosaaria turpeen/humuksen vuoksi. Haarusjärvi laskee Pirttisenjoen kautta Purmojokeen.


title: Merikunta

text: Merikunta oli Suomessa 1918 toimineiden suojeluskuntaa vastaavien meripuolustuslaitosten nimitys. Ne aloittivat toimintansa ennen laivaston ensimmäisen vakinaisen joukko-osaston, Meripataljoonan , muodostamista. Helsingin merikunta perustettiin huhtikuussa 1918 ja saman kuun lopulla muodostettiin Turun merikunta. Myös Viipuriin järjestettiin vastaava joukko, josta käytettiin nimityksiä Viipurin laivue tai Viipurin rannikkolaivue. Helsingin ja Turun merikunnat lopettivat toimintansa elokuussa 1918 ja Viipurin laivue saman vuoden lopussa. Monet merikuntalaiset siirtyivät laivaston palvelukseen.


title: Merikunta

text: Suomen sisällissodan sotatoimien päätyttyä valtiovallan käytössä ei ollut omaa meripuolustusta, vaan ainoat laivastojoukot olivat Helsingissä olleet Saksan merivoimien joukot. Venäläiset jättivät jälkeensä melkein vahingoittumattomia rannikkolinnakkeita ja -pattereita monien satamien edustoille, mutta ne eivät pystyneet suojaamaan koko rannikkoa. Liikkuvaan meripuolustukseen kykenevien joukkojen perustaminen oli aloitettava alusta. Merenkulkuhallituksen edeltäjä toimi autonomian aikana pääasiallisesti suomalaisin voimin, joten valtiovalta turvautui merenkulkuhallitukseen ja sen alaisiin laitoksiin sekä maan kauppalaivastoon. Merenkulkuhallituksen ensimmäinen käytännön toimi oli Helsingin merikunnan perustaminen merellisistä asioista kiinnostuneiden vapaaehtoisten miesten toimintaa ohjaamaan. Joukkoon liittyi merihenkisiä opiskelijoita, ylioppilaita ja merenkulkupiirien henkilöstöä. Päällystö sai palkkaa palkkaussäännösten mukaisesti ja miehistölle valtio maksoi päivärahaa yhden markan päivältä, kahden markan päiväkorvauksen omien varusteiden käytöstä sekä antoi majoituksen ja ruoan.


title: Merikunta

text: Huhtikuussa 1918 perustetun Helsingin merikunnan vahvuus oli jo toukokuussa 500 miestä. Joukon ensimmäisenä päällikkönä toimi merikapteeni A. Lindfors. Turun merikunta saavutti toukokuun puolivälissä 200 miehen vahvuuden ja joukon päällikkönä toimi merikapteeni W. Streng. Merikunnilla oli keskeinen asema Suomen meripuolustuksen luomisessa. Toukokuussa senaatti määräsi merenkulkuhallituksen vastaanottamaan satamiin jätetyt venäläiset alukset. Suuri osa niistä oli vaurioitettu käyttökelvottomiksi, mutta parhaimpia alettiin kunnostaa. Helsingin ja Turun merikuntien tehtävänä oli ottaa alukset luetteloinnin jälkeen haltuunsa ja vartioida niitä. Suomen eri satamissa olleita Venäjän valtiolle kuuluneita aluksia löytyi runsaasti: 70 höyrylaivaa, 90 moottorivenettä, 15 torpedovenettä, yksi miinalaiva sekä lukuisa joukko apualuksia, proomuja, purjeveneitä, soutuveneitä ja nostureita.


title: Merikunta

text: Merikuntien toimintaa johti merenkulkuhallitus, jonka päällikkönä työskenteli vapaaherra Gustaf Wrede. Helsingin merikuntaa johdettiin valtion omistamasta Kalliolinna-nimisestä talosta Kaivopuistossa. Samaan taloon sijoittui myös heinäkuussa perustettu laivaston esikunta. Pääosa merikunnan henkilöstöstä oli majoitettu Katajanokan merikasarmiin. Turun merikunnan kasarmi ja kanslia sijaitsivat osoitteessa Birgerinkatu 5. Kadun nykyinen nimi on Ursininkatu. Suunnilleen puolet merikunnan henkilöstöstä palveli joukon käytössä olleilla kuljetus- ja yhteysaluksilla. Suomen vakinainen meripuolustus alkoi muotoutua vasta heinäkuussa, kun ensimmäiset asevelvolliset tulivat meriväkeen.


title: Merikunta

text: Merikuntia vastaava Viipurin laivue koostui myös vapaaehtoisista, mutta sen toiminta muotoutui alusta lähtien erilaiseksi. Itärajan levottomien olojen vuoksi joukon pääasiallisena tehtävänä oli Seivästön ja Virolahden välisen rannikon ja väylien vartiointi. Laivueen käytössä oli hinaajia ja moottoriveneitä, ja laivuetta johti reservin luutnantti Leon. Perander. Viipurin laivueen toiminta jatkui vuoden lopulle, jolloin laivaston päällikkö kiitti sitä päiväkäskyssään hyvin suoritetusta työstä. Laivue sai kiinni monia merellä liikkuneita vieraita aluksia, henkilöitä ja salakuljettajia.


title: Jane Avril

text: Jane Avril (alk. Jeanne Louise Beaudon; s. 9. kesäkuuta 1868 – 17. tammikuuta 1943) oli ranskalainen cancan-tanssija, jota Henri de Toulouse-Lautrec kuvasi useissa teoksissaan. Avril oli kurtisaanin tytär, jolla todettiin nuorena Pyhän Vituksen taudiksi kutsuttu tanssitauti. Elämäkertansa mukaan Avril parantui taudista ryhdyttyään tanssimaan sairaalan juhlissa vaistonvaraisesti. Työskenneltyään jonkin aikaa pariisilaisessa bordellissa hän pääsi tanssimaan Moulin Rougeen vuonna 1889. Moulin Rougen omistajat tarjosivat Avrilille tilaisuutta korvata Louise Weber, joka oli siihen aikaan Pariisin kuuluisin tanssija. Avril oli luonteeltaan Weberin vastakohta, ujo ja surumielinen, mutta siitä huolimatta hänestä tuli Pariisin yöelämän tunnetuimpiin kuuluva esiintyjä. Vuonna 1896 Avril vieraili tanssiseurueen mukana Lontoossa, jossa he esiintyivät Palace Theatressa. Avril kuoli vuonna 1943, ja hänet haudattiin Père-Lachaisen hautausmaalle.


title: Jane Avril

text: Zsa Zsa Gabor esitti Jane Avrilia vuonna 1952 valmistuneessa elokuvassa "Punainen mylly". Nicole Kidmanin roolihahmo elokuvassa "Moulin Rouge!" (2001) pohjautuu osittain Avriliin.


title: H&R Block

text: H&R Block on yhdysvaltalainen veroilmoituksia valmistava yritys. Yrityksen pääkonttori on Kansas Cityssä, Missourissa. Yrityksen perustivat Blochin veljekset vuonna 1955.


title: Creative Assembly

text: Creative Assembly on vuonna 1987 perustettu isobritannialainen videopelejä kehittävä yritys. Yrityksen tunnetuimpia nimekkeitä ovat muun muassa "Total War" -strategiapelisarja, "" ja "".


title: Creative Assembly

text: Maaliskuussa 2005 Creative Assembly siirtyi Segan omistukseen.


title: Icebreaker (kappale)

text: Icebreaker () on norjalaislaulaja Agneten kappale, jolla hän edusti Norjaa . Se julkaistiin 27. helmikuuta 2016. Kappaleen ovat säveltäneet ja sanoittaneet Gabriel Alares, Ian Curnow ja Agnete itse.


title: Icebreaker (kappale)

text: Kappale kilpaili Eurovision laulukilpailun toisessa semifinaalissa, jossa se sai 63 pistettä, jäi sijalle 13, eikä päässyt finaaliin.


title: Bariumnitraatti

text: Bariumnitraatti (Ba(NO)) on barium- ja nitraatti-ionien muodostama epäorgaaninen ioniyhdiste. Sitä esiintyy luonnossa pieniä määriä nitrobariittimineraalina. Yhdistettä voidaan käyttää pyrotekniikassa vihreän valon tuottamiseen ja muiden bariumyhdisteiden valmistamiseen.


title: Bariumnitraatti

text: Huoneenlämpötilassa bariumnitraatti on värittömiä tai valkoisia kiteitä. Sen alkeiskoppi on kuutiollinen. Yhdiste liukenee kohtalaisen hyvin veteen ja liukoisuus kasvaa lämpötilan kasvaessa. Bariumnitraatti liukenee myös hieman metanoliin ja etanoliin. Kuumennettaessa bariumnitraattia yli sulamispisteensä se hajoaa muodostaen ensin bariumnitriittiä ja edelleen bariumoksidia, bariumperoksidia ja typen oksideja. Muiden nitraattien tavoin bariumnitraatti on hyvin vahva hapetin ja voi sytyttää helposti hapettuvat aineet palamaan. Monien muiden bariumyhdisteiden tavoin bariumnitraatti on myrkyllistä ja ärsyttää silmiä, ihoa ja hengitysteitä.


title: Bariumnitraatti

text: Bariumnitraattia voidaan valmistaa liuottamalla metallista bariumia, bariumhydroksidia, -karbonaattia tai -oksidia typpihappoon. Teollisuudessa tavanomaisin tapa on bariumkarbonaatin liuottaminen. Tuote puhdistetaan kiteyttämällä ja haihduttamalla vesi pois. Toinen tapa on bariumkloridin ja natriumnitraatin välinen reaktio ja bariumnitraatti erotetaan liuoksesta kiteyttämällä.


title: Bariumnitraatti

text: Bariumnitraattia käytetään tuottamaan vihreää väriä muun muassa ilotulitteisiin ja merkkipanoksiin. Se toimii myös usein näiden ammusten polttoaineseoksissa hapettimena joko yksinään tai yhdessä klaiumkloraatin tai -perkloraatin kanssa. Muita käyttökohteita ovat bariumoksidin valmistus, optisen lasin valmistus sekä kaasujen poistaminen tyhjiöputkista.


title: Pyhän Mikaelin ja kaikkien enkelien kirkko (Beckwithshaw)

text: Pyhän Mikaelin ja kaikkien enkelien kirkko () on Grade II -luokan suojeltu anglikaaninen kirkkorakennus North Yorkshiressa. Suojeluperusteiden mukaan kirkko on esimerkki pienellä budjetilla tehdystä korkealaatuisesta suunnittelusta, lasimaalaukset ja kivikaiverrukset ovat huomattavia sekä se on esimerkki keskiluokkaisten maanomistajien paikallisyhteisöihin tekemistä investoinneista.


title: Lincoln Red Imps FC

text: Lincoln Red Imps Football Club on gibraltarilainen jalkapalloseura. Seura pelaa maansa korkeimmalla sarjatasolla Gibraltar Football Leaguessa. Gibraltarin mestaruuden Lincoln on voittanut 23 kertaa.


title: Lincoln Red Imps FC

text: Lincoln Red Imps perusti vuonna 1976 Charlie Polson. Valmentajana toimi Charles Head. Joukkue aloitti Gibraltarin neljännestä divisioonasta. 1981 se nousi 2. divisioonaan ja kautta myöhemmin 1. divisioonaan. Kauden 1983–1984 päätteeksi seura nousi pääsarjaan. Lincoln voitti heti ensimmäisellä kaudella historiansa ensimmäisen mestaruuden. Lincoln voitti Gibraltarin mestaruuden vuosina 1989–1994 ja 2000. Vuosina 2003–2016 se voitti 14 peräkkäistä mestaruutta.


title: Veljensä vartijat

text: Veljensä vartijat on Mauri Sariolan vuonna 1969 ilmestynyt Gummeruksen kustantama ihmissuhderomaani. Romaanin keskeisiä teemoja, joihin myös nimi liittyy, on miesten keskinäinen, aseveljeyteen perustuva toveruus ja avunanto.


title: Veljensä vartijat

text: Päähenkilö, toimittaja Lasse Porras, syyllistyy rattijuopumukseen ja tuomitaan kolmeksi kuukaudeksi työsiirtolaan. Romaani rakentuu tämän keskustapahtuman sekä päähenkilön ihmissuhteiden ympärille.


title: Veljensä vartijat

text: Ensimmäinen luku kertoo Lasse Porraksen reaktioista esimiehensä, mutta samalla hänen tuestaan riippuvaisen henkilön moraalisesti kyseenlaiseen toimintaan. Päähenkilön voimakkaat reaktiot liittyvät hänen omassa elämässään kohtaamiinsa vaikeuksiin, joihin hänen itsensä on puolestaan haettava apua.


title: Veljensä vartijat

text: Toisessa luvussa ajokorttinsa määräajaksi menettänyt Porras ajaa kortitta Suomen halki pohjoiseen tehdäkseen lehtiartikkelin matkailusta mutta myös tavatakseen matkalla kaksi ystäväänsä, nimismiehen ja lääkärin. Seuraavissa luvuissa kuvataan näiden ystävien toimintaa päähenkilön tilanteen helpottamiseksi.


title: Veljensä vartijat

text: Kirjan keskivaiheilla, luvussa 12, Porras saapuu vaimonsa kyyditsemänä työsiirtolaan suorittamaan rangaistustaan. Seuraavat luvut kuvaavat työsiirtolan ilmapiiriä, vankeja ja henkilökuntaa sekä työskentelyolosuhteita sahalla ja metsätyömaalla. Työsiirtolassa ollessaan päähenkilö saa kirjeen, joka kertoo hänen nimismiesystävänsä olevan vuorostaan avun tarpeessa. Viimeisenä yönä ennen päähenkilön vapautumista vankien väliset suhteet kiristyvät ja Porras on joutumassa vaikeuksiin.


title: Veljensä vartijat

text: Kirjan loppuosa käynnistyy luvussa 17 päähenkilön saapuessa työ- ja huvimatkallaan Travemünden pelikasinolle. Kasinolla hän tapaa naispuolisen tuttavansa ja lähtee kotiinpaluun sijasta tämän mukana Pariisiin. Matkalla heidän välilleen kehittyy rakkaussuhde.


title: Veljensä vartijat

text: Päähenkilö yrittää suostutella vaikeuksiaan Ranskaan paennutta nimismiesystäväänsä palaamaan Suomeen ja joutuu tästä keskusteltaessa kohtaamaan myös oman toimintansa ristiriitaisuuden.


title: Veljensä vartijat

text: Romaanin viimeisessä luvussa Porras palaa Pariisista ristiriitaisessa olotilassa: ""Mies oli tyhjä kuin tyhjäksi puhallettu munankuori. Ja jokainen suihkukoneen moottoreissa palava polttoainekuutiosenttimetri vei vääjäämättömästi kotia kohden.""


title: Veljensä vartijat

text: Kuten Veljensä vartijat -romaanin päähenkilö, Mauri Sariola tuomittiin 1960-luvulla rattijuopumuksesta ja hän suoritti tuomion työsiirtolassa syksyllä 1963. Kyseessä oli Rihun saha Heinolassa.


title: BET Awards

text: BET Awards on vuosittain järjestettävä palkintogaala, jossa palkitaan afroamerikkalaisten ja muiden vähemmistöjen musiikki-, näyttely-, urheilu- ja viihdealaa. Palkinnot jakaa yhdysvaltalainen Black Entertainment Television -kanava, joka esittää tilaisuuden suorana televisiolähetyksenä.


title: Renault Sport Trophy

text: Renault Sport Trophy on urheiluautosarja, jota organisoi Renault Sport. Sarja perustettiin vuonna 2015 ja se kuuluu osaksi Renault Sport Series -luokkaa. Sarjan kaikki kilpailut ajetaan Euroopassa. Sarjassa jokainen talli kilpailee sääntöjen mukaisilla Renault Sport R.S. 01 -mallin autoilla.


title: Renault Sport Trophy

text: Sarjaan kuuluu kolme eri kilpailulähtöä Endurance, Pro ja Am -luokan kilpailut. Viikonlopun ensimmäinen kilpailu on Endurance lähtö, joka on kestoltaan 70 minuuttia. Kilpailun aikana suoritetaan kuljettajan vaihto. Seuraavana päivänä ajetaan Pro ja Am -luokkien kilpailut. Kausi 2016 jäi sarjan viimeiseksi kaudeksi.


title: Eurooppa-liigan kausi 2016–2017

text: UEFA Europa Leaguen kausi 2016–2017 on jalkapallokilpailu Eurooppa-liigan kahdeksas kausi nykyisellä nimellään ja 46. UEFA:n järjestämä turnaus eurooppalaisille seurajoukkueille. Karsinnat alkoivat 28. kesäkuuta 2016. Loppuottelu pelattiin 24. toukokuuta 2017. Mestaruuden voitti englantilainen Manchester United, joka voitti loppuottelussa Ajaxin.


title: Eurooppa-liigan kausi 2016–2017

text: Play-off-kierrokselle selviytyvät kolmannen kierroksen voittajat sekä 15 häviäjää Mestarien liigan kolmannelta karsintakierrokselta.


title: Eurooppa-liigan kausi 2016–2017

text: Loppuottelu pelattiin 24. toukokuuta 2017 Friends Arenalla, Solnassa.


title: Jamie Cook

text: Jamie Robert Cook (s. 8. heinäkuuta 1985 Merseyside) on brittiläinen muusikko, joka tunnetaan parhaiten indie rock -yhtye Arctic Monkeysin kitaristina.


title: Jamie Cook

text: Cook oli nuorena toisen Arctic Monkeysin jäsenen, Alex Turnerin, naapuri. Yhdessä muiden jäsenten kanssa he perustivat yhtyeen vuonna 2001.


title: Jamie Cook

text: Vielä yhtyeen alkuaikoina Cook osallistui taustalauluun, mutta myöhemmin ei niinkään.


title: Länsi-Meksikon intiaanikulttuurit

text: Länsi-Meksikon intiaanikulttuurit olivat läntisessä Meksikossa vallinneita intiaaniperinteitä. Näitä oli Nayaritin, Jaliscon ja Coliman osavaltioissa. Näistä tunnetuin on kuiluhautoja rakentanut kulttuuri 300 eaa. – 400 jaa. Näissä kulttuureissa näkyi Andien alueelta meritse tullut vaikutus, joka usein sekoittui mesoamerikkalaiseen perinteeseen, jota luonnehti muun muassa pallopeli.


title: Länsi-Meksikon intiaanikulttuurit

text: Muodostavan kauden löytöjä alueelta ovat El Opeño ja Capacha. Keramiikka levisi ehkä meritse Ecuadorista Guererroon joskus 2500 eaa. Porto Marquesiin. Olmeekkienkin kulttuuri lienee alkujaan Ecuadorin-Perun seuduilta lähtöisin. Koko Mesoamerikkaan levinnyt olmeekkivaikutus levittäytyi varsinkin Guerreoon noin 1500–1200 eaa. Olmeekkivaikutuksen levitessä ja jatkuessa muualla Länsi-Meksikossakin noin 1000–400 eaa. Andien vaikutus ilmeni Nayaritissa, Jaliscossa ja Colimassa Ensiksi Equadorissa 1000-luvulla eaa vallinnut jalustinkahvakeramiikka levisi Pohjois-Peruun, mutta myös meritse Mesoamerikkaan Colimaan ja Tlatilcoon. Niinpä Mesoamerikan keskiylängön kulttuuri yhdisti 1300 eaa. sekä olmeekki- että Andien vaikutteet. Kun olmeekkivaikutus katosi noin 400 eaa., syntyi kuiluhautakulttuuri ja Chupicuaron kulttuuri. Kuiluhaudat kukoistivat juuri Nayaritissa, Jaliscossa ja Colimassa. 400 eaa. syntyi Mezcalaan Guerreroon olmekkityyliä muistuttanut kulttuuri. Mezcalan kulttuuri sammui noin 300–500 jaa.


title: Länsi-Meksikon intiaanikulttuurit

text: Meksikon nykyiset osavaltiot Colima, Jalisco ja Nayarit olivat 400 eaa. – 600 jaa. suurelta osin kuiluhautakulttuurin piirissä. Kuiluhautoja tehtiin Länsi-Meksikon lisäksi myös ainoastaan Ecuadorissa, Perussa ja Kolumbiassa. Kookkaat, ontot terrakottapianoisveistokset muistuttavat Pohjois-Perun Vicusin, Virun ja Mochican keramiikkaa. Monet pienoisveistokset esittävät sotureita, nimenomaan myöhäisen Nayaritin perinteessä. Pienoisveistokset ja esittävät myös taloja, kyliä, pallokenttiä palaajineen ja katsojineen. Mutta parhaita pienoisveistoksia tehtiin Colimassa. Coliman veistokset esittävät monenlaisia ihmisen toimintoja, muun muassa sotureita ja saviastialastien kantamista torille. Varhaismmat pienoisveistokset olivet luultavasti Nayaritin "chinesco" tyyliä. Myöhemmissä Nayaritin pienoisveistoksissa on mies-naispareja]]. Kuiluhautoja oli erilaisia ja eri kokoisia. Monesti kuiluhauta oli 3–20 metriä syvä ja oli kaivettu tuliperäiseen tuffiin. Tärkeille henkilöille tehtiin erityiset syviä, kookkaita ja koristeltuja kuiluhautoja. Nayaritin kuiluhaudat olivat joko pullonmuotoisia tai sivukammioilla varustettuja. Kammioita oli yksi tai kaksi, joskus monta. Kuiluhautauksissa haudattiin vainajien mukaan ainakin joskus ehkä myös ihmisuhreja tai sitten kuiluhaudat olivat sukuhautoja. Vanhimmat kuiluhaudat ovat 200-luvulta eaa. Vertailun vuoksi Perussa Paracas Cavernasin haudat ilmestyivät 500-luvulla eaa. ja Vicusin haudat 300 eaa. Nayaritin ja Jaliscon kuiluhaudoista on löydetty mm pallokenttien pienoismalleja. Meksikon länsiosat kuuluivat 500-600-luvulle asti kuiluhautakulttuuriin, mutta muualla Mesoamerikassa oli voimakas Teotihuacánin ja mayojen vaikutus. Toisaalta Teotihuacanin vaikutus levisi kuiluhautakulttuurin alueellekin talud-tablero-arkkitehtuurina ja keramiikkana. Chapala ja Cazcana toimivat välittäjinä läntisen ja Teotihuacánin kulttuurien välillä..